
Camacuri Harley Davidson 
Club Aruba preparando pa 


18 di maart 2023 


•	 AAA	N.V.	lo	maneha	 


e	terminal	di	 
“General	Aviation”	 
na	Aeropuerto 


•	 Minister	Wever	a	 


reuni	cu	miembro	 
di	Raad	van	 
State	Sra.	mr.	M.	 
Schwengle		 


•	 Varios	crucero	 


bishitando	durante	 
dianan	di	fiesta 

Incinerator	na	Parkitienbos	lo	keda	 


activo	te	cu	proyecto	di	RWZI	nobo	haya	 


biodigester 
Pagina 4 


Pagina 6 


Pagina 6 


Pagina 10 


Pagina 8 


Sint Maarten ta bay tene eleccion na 


november 2023 


Emergencia na Chile 


debi na candela 


grandi cu a destrui 


mas di 500 cas 

Camacuri Harley Davidson Club Aruba preparando pa 18 di maart 2023 


Diahuebs atardi a tuma 
luga un conferencia di 
prensa di Camacuri Har- 
ley Davidson Club Aruba 
durante cual presidente 
di e club, Buchi Croes, a 
anuncia e actividadnan 
cu lo tin relaciona cu nan 
bike ride mas grandi cel- 
ebrando dia di Himno y 
Bandera otro aña. 


Sr. Croes a splica cu normal- 
mente nan tin nan conferen- 
cia di prensa pa esaki dia 8 di 
maart, pero e biaha aki nan a 
trece pa dilanti prome paso- 
bra na cuminsamento di aña 
tin hopi actividad, manera 
carnaval y ora 8 di maart yega 
hopi hende no ta na altura y 
nan ta druk cu otro cosnan y 
mester trece pa dilanti hopi 
bon hinca den otro pa infor- 
ma e hendenan di e evento di 
bikers despues cu nan a pasa 
den carnaval. 


E aña aki Camacuri Har- 
ley Davidson Club Aruba a 
cumpli 25 aña, 5 lustro, pero 
segun Croes ta remarca, esaki 
a bay hopi keto pa motibo cu 
ainda tabatin control y ca- 
sonan di Covid na isla. El a 
splica cu el a reuni cu min- 
ister Tjon pa permiso pa e 


celebracion aki y minister a 
informa nan cu nan lo haya e 
permiso pa nan celebracion, 
pero na mesun momento el a 
pidi pa no haci ningun propa- 
ganda ariba Facebook y warda 
te ora e casonan baha. 


“Ora cu nos a haya e green 


light e tabata francamente un 
siman prome cu e evento y 
p’esey mi ta bisa el a bay hopi 
keto. Pero e aña aki cu ta bin 
ta 26 aña, ami ta bisa cinco 
lustro+, y nos a bisa nos ta 
cuminsa na trece un con- 
ferencia di prensa prome cu 
aña cambia pa nos bisa Aruba 
completo pa prepara pa otro 
aña, na tur e bikernan, tur e 
clubnan cu semper ta par- 
ticipa tanto di Aruba como di 
afo”, Croes a indica. 


Croes a remarca cu e ac- 
tividadnan pa 18 di maart ta 
cuminsa normalmente dia 8 
di maart cu e conferencia di 
prensa oficial caminda nan 
lo revela e schedule oficial. 
E schedule menciona awe ta 
uno tentativo pa duna un bi- 
sta di kico mas o menos lo ta 
tuma luga. 


Ta cuminsa diaranson 15 di 
maart cu unloading di e con- 
tainernan cu ta trece e bike- 
nan di Corsou, Boneiro y 
Surinam tambe lo bin pa par- 
ticipa. Coredonan di Suri- 
nam a yega di bin caba, pero 
nan a bin sin nan brommer- 
nan y nan ta huur of presta 
aki mes na Aruba, pero e bi- 
aha aki nan lo trece un con- 
tainer cu bike di nan mes. Un 
grupo di Colombia tambe lo 
t’ey presente. 


Diahuebs 16 di maart lo tin 
inscripcion oficial pa e even- 
to di 18 di maart. Inscripcion 
lo tuma luga na Hooters. 
Diabierna 17 di maart lo tin 
un night ride durante cual 
e club lo bishita algun luga 
rond di Aruba y lo termina na 
One bar. “Danki na One Bar 
pa ricibi nos den cas. Nos ta 
hopi contento cu nan a ricibi 
nos”, Croes a señala. 
Diasabra 18 di maart lo tin e 
Crioyo Night na Camacuri 
Village. Lo tin coremento 
rond di Aruba y esaki lo caba 
na Camacuri Village na Bou- 
levard caminda lo tin tentnan 


cu lo ta bendiendo diferente 
cosnan di Aruba, tanto sou- 
venirs como cuminda crioyo. 


Croes a splica cu durante dia, 
si tur cos bay bon, lo por tin 
un evento riba Palo Marga. El 
a sigui splica cu pa e weekend 
aki hopi bikers ta bin di Cor- 
sou y Boneiro y tin e biker- 
nan di Aruba mes cu ta core 
riba caya y ta haci fever riba 
caya. Den pasado minister e 
tempo ey a hala nan atencion. 
El a comenta cu si nan bay 
Palo Marga nan por organisa 
un evento pa nan y por tin 
premio pa pustamento, drif- 
mento etc. y asina por evita e 
peliger cu esaki ta trece riba 
caya, no pa nan so si no pa e 
publico cu lo ta riba caminda 
tambe. 


Diadomingo 19 di maart ta 
e dia oficial cu Camacuri 
Harley Davidson Club ta 
sali riba caya y ta core. Nan 
ta cuminsa semper cu un de- 
sayuno y despues nan ta sali 
cu e coremento y nan ta haci 
diferente weganan cu pa añas 
caba nan ta haci na diferente 
stop. Aworaki ainda no tin 
confirma e luga na unda esaki 
lo caba. 
Croes a señala cu hopi biaha 
nan ta acerca Gobierno di 
Aruba y biaha aki nan a haya 
toch un ayudo di minister. 
“E aña aki nan a yuda nos cu 
algo y otro aña minister a bisa 
nan lo prepara miho. Ban 
spera cu esaki ta bay ta algo 
positivo”, el a agrega. 


“Nos mester di yudansa pa- 
sobra e ta hopi gasto. Di ber- 
dad e ta hopi gasto y hopi 
trabou. No ta mi so ta haci 
esaki, pero mi tin un team, 
mi tin un directiva y tambe 
nos tin nos miembronan. 
Semper mi a bisa cu si bo no 
tin miembro bo no tin club. 
E miembronan ta duna bo 
motivacion pa sigui lucha y 
bay caminda bo kier yega”, 
Croes a resalta. 


LOCAL A3 

Incinerator na Parkitienbos lo keda activo tanten proyecto di RWZI 
nobo haya un biodigester 


Diahuebs ultimo 22 di de- 
cember minister di Trans- 
porte, 
Integridad, 
Na- 
turalesa y Asuntonan di 
Adulto Mayor Ursell Ar- 
ends a haci un conferencia 
di prensa pa haci e anun- 
cio di ceramento di dump 
Parkietenbos unda tambe 
a aclaria cierto informa- 
cion cu redactor di Bon 
Dia Aruba a trece dilanti 
den e seccion di pregunta. 


Minister ta menciona ciere 
di Parkietenbos. Pero e ciere 
aki ta uno parcial mirando cu 
ainda lo sigui kima e slib di 
RWZI den e incinerator na 
Parkietenbos. Mirando cu e 
incinerator ta operando y e 
permiso a wordo duna con- 
tra e ley di LRO/ROPV, tin 
plannan pa reloca esaki na 
unda cu si e ley ta permiti? 


Pa cu esaki, minister Arends a 
contesta cu incinerator tin un 
tarea cu e por haci pa kima e 
sludge, den e proyecto cu ta 
finalisando pa e RWZI nobo 
cu ta bay bin na Bubali Plas 
idealmente lo bin un biodi- 
gester cu ta bay procesa e slib 
na e sitio eynan mes, “dus 
incinerator tin un funcion 
pa haci temporalmente tant- 
en no tin un RWZI nobo y 
tambe incinerator ta bay tin 
un tarea pa procesa otro tipo 
di desperdicionan, cu actu- 
almente no tin un otro so- 
lucion pa nan, pero pa loke 
ta trata desperdicio subi riba 
dump di Parkietenbos, dia 
31 di december esaki ta bay 
ta e ultimo dia cu ta habri 
pa publico y ora aña habri 
conhuntamente cu e traha- 


donan di Serlimar cu ta na 
Parkietenbos, na e momen- 
tonan aki, nos lo cuminsa 
prepara e area pa remedia 
esey pa asina aki dun’e otro 
destinacion,” el a anuncia. 


Tambe a sigura cu esaki ta 
bay ta un proceso y na su 
debido momento nan lo co- 


munica esey na comunidad 
pa remedia e area den cual 
tin planea pa bira un solar 
panel farm caminda segun 
e indicacion cu nan tin, por 
ubica mas cu 16.000 so- 
lar panel y esey lo produci 
coriente pa Aruba tambe. 
Igualmente el a informa cu 
no ta bay bin cu mas incin- 


erator pa Aruba, debi cu e vi- 
sion di su ministerio di Na- 
turalesa “no tin ningun vision 
pa trece mas incinerator.” 


Segun ICAO (International 
Civil 
Aviation 
Organisa- 
tion Division di Nacionnan 
Uni) no mag tin afvalver- 
werking/dump asina cerca di 
aeropuerto. A tuma nota cu 
e slib ta wordo laga riba tip- 
ping floor unda parhanan ta 
bin come y por causa peli- 
ger pa avionnan eybanda. 
Minister ta pensa e ta re- 
sponsabel pa sigui laga e slib 
wordo hiba na Parkietenbos? 


El a contesta cu el a tuma 
nota di esaki unda un po- 
litico a trece e informacion 
aki dilanti y segun su opin- 
ion, minister ta señala cu ta 
bon pa ilustra cu su persona 
no ta solamente minister di 
Naturalesa encarga di Parki- 
etenbos, tambe e ta encarga 
cu e cartera di Transporte 
unda aviacion ta restaura bao 
si ministerio, “a mi no ta haci 
algo cu ta contradictorio pa 
mi propio ministerio, esaki 
no ta e caso, tur aspecto ta 
wordo atendi cu nan y cu de- 
partamento di aviacion ta haci 
tur tarea pa informa nos y pa 
ta sigur tambe cu ta cumpli 
cu tur rekisitonan cu ICAO 
ta prescribi pa Aruba, nos ta 
zorg pa companianan cu ta 
procesa desperdicio tambe 
ta atene nan mes na stan- 
dard mas halto necesario.” 


Segun landsverordening in- 
stelling Serlimar cu ta un 
compania Sui Generis ta e 
unico instancia legalmente 
autorisa pa maneha desper- 
dicio y cu esaki mester sos- 
ode na un manera duradero. 
Awor e maneho ta bay pa 
companianan 
priva. 
Con 
minister ta bay zorg pa regla 
esaki legalmente y si ta per- 
miti sin tin e leynan in place? 
Minister Arends den su con- 
testa a señala cu nan ta bay 
regla esaki den un Ministeri- 
ele Beschikking unda lo cum- 
insa prepara esaki cu compa- 
nianan di desperdicio, “mi 
mester bisa si cu Serlimar ta 
bayendo den bon direccion e 
cual ta recuperando di e debe 
cu nan tin, nan ta recuperan- 
do di e surseance van betaling 
cu nan tin ainda, y e aña aki 
nos a paga 2.5 miyon florin 
di e debe cu tabatin cu e co- 
mercial creditoren unda pa 
2023 Parlamento di Aruba y 
gobernador a firma e begrot- 
ing caba, nos ta bolbe paga 
2.5 miyon florin y ta keda 2 


miyon so pa paga den 2024 
y un bes esaki ta formalisa, 
Serlimar tambe por bay bek 
den proceso desperdicio of 
bay procesa desperdicio di un 
forma duradero,” el a bisa. 
Sinembargo, 
un 
Ministe- 
riele Beschikking (MB) no 
ta riba ley di Serlimar ya cu 
ta un decision firma door 
di un minister, su rango ta 
mas abou cu un ley formal 
cu ta bay via parlamento. 


E parti aki ta keda na ger- 
encia y raad van bestuur pa 
identifica cua ta e tipo di des- 
perdicio cu nan kier procesa 
y pa nan tambe por ta com- 
petitivo den e mercado aki 
“esey ta loke nos ta premira 
pa Serlimar, na momentonan 
aki situacion financiero no 
ta permiti pa Serlimar mes 
por asumi e responsabilidad 
aki y nos ta pasa di stort des- 
perdicio den Parkietenbos pa 
companianan cu ta bay pro- 
cesa esaki den grondstof cu 
nos por usa localmente of 
grondstof cu nos por exporta, 
esey ta netamente cu e blue- 
print cu nos a traha cu tur e 
companianan aki,” el a sigura. 


Tambe a declara cu tin com- 
panianan cu pa 1 di januari ta 
activo y tin otro cu ta haciendo 
investigacionnan cu durante 
e aña nan lo bira activo pa 
ricibi cierto desperdicionan. 
Pa loke ta trata creacion di 
leynan ambiental, el a infor- 
ma cu nan ta bezig cu esey 
hunto cu huristanan di e bu- 
reau cu ta trahando den tres 
legislacion cu ta netamente 
pa naturalesa unda tin exper- 
tonan di medio ambiente en- 
volvi den esaki tambe, segun 
el a afirma na Bon Dia Aruba. 


Tin cierto habitantenan di 
area di Parkietenbos cu ta 
indica cu nan no a wordo in- 
forma di tur esaki y a warda 
te ultimo momento pa trece e 
informacion dilanti, pa esaki, 
minister Arends a comenta 
cu su persona y su ekipo a 
duna un presentacion den 
e bario “pero lamentable- 
mente no ta tur habitante a 
presenta, pero a mi semper 
ta disponibel pa comunica 
y brinda informacion na 
tur hende cu kier,” el a bisa. 


Tambe a señala cu na aña 
2023 nan lo bay haci un 
health impact assessment cu 
un instituto di Hulanda y cu 
nan lo involucra ful e bario 
“pasobra nos kier wak kico ta- 
bata e impacto cu tabatin den 
e vecindario,” el a finalisa. 

Entrante prome di januari 2023 
Aruba Airport Authority N.V. lo maneha e terminal di “General Aviation” 
na Aeropuerto International Reina Beatrix 


E terminal di General Avi- 
ation, miho conoci como 
Fixed 
Base 
Operator 
(FBO) na Aeropuerto In- 
ternacional Reina Beatrix, 
lo ta administra y opera 
pa Aruba Airport Author- 
ity N.V. (AAA) desde 1 di 
januari 2023. 


Cuminsando aña 2023, op- 
eracion di FBO lo ta admin- 


istra y opera pa AAA bou di 
e nomber – JET-TNCA. Jet 
ta e miho escogencia di pal- 
abra pa refleha miho e echo 
cu e avionnan priva of jet ta 
wordo maneha na e terminal 
FBO na aeropuerto y TNCA 
ta e codigo ICAO pa Aero- 
puerto di Aruba. 


JET-TNCA tin un posicion 
unico den region Caribe, 


locual ta transform’e den e 
“stop perfecto” entre Norte 
America y Latino America. 
Ademas di su bentahanan 
geografico y strategico, JET- 
TNCA ta ofrece un variedad 
amplio di servicio na cliente, 
manera e uzo di su ‘lounge’ 
pa pasahero, como tambe di 
e bebidanan. Tur esaki mien- 
tras e ta experencia e nivel 
mas halto di servicio na cli- 


ente. 


E servicionan di supervision 
y coordinacion cu JET-TN- 
CA lo brinda cliente, ta parti 
di un lista largo di opcion, 
manera 
abastecemento 
di 
combustibel pa avion, cater- 
ing, sosten na tera y areglo di 
estadia y transporte y locual 
ta mas importante… servi- 
cio di US Customs & Border 
Protection Pre-Clearance. E 
proposito di JET-TNCA ta 
pa ofrece un experiencia di 
“complete 
products/service 
experience” (CPE) na un 
mercado denter di su terito- 
rio actual, ora e conecta cu un 
base di cliente di nivel halto 
a traves di diferente organi- 
sacion cu ta colabora cu otro. 


E team nobo di maneho na 
JET-TNCA ta entusiasma pa 
yama bonbino na tur su cli- 
entenan y ta personalmente 
comprometi pa planea y en- 
trega un mision exitoso ofre- 
ciendo un serie completo 
di servicio di primera clase, 
sosteni pa un grupo di pro- 
fesional dedica pa constante- 
mente ta en busca di manera 
nobo y innovado pa complace 
e necesidad- y deseonan di su 
bishitantenan. 


E operacionnan di tur dia di 
JET-TNCA, lo ta administra 
pa un ekipo di professional y 
dirigi pa e manager di FBO, 
Minerva Flemming. E activi- 
dadnan di desaroyo comercial 
di JET-TNCA lo ta realisa pa 
e akipo di AAA cu ta respon- 
sabel pa desaroyo di negoshi 
di aviacion cu ta dirigi pa Jo- 
Anne Meaux-Arends, Execu- 


tive Aviation Business Devel- 
opment di AAA. 


Pa mas informacion tocante 
JET-TNCA, 
bishita 
nos 
website www.jet-tnca.com of 
tuma contacto cu nos a traves 
di ops@jet-tnca.com of yama 
297-5882465. 


Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 24 
diferente aerolinea operando 
pa Aruba contribuyendo na 
mas cu 2.5 miyon pasahero 
pa aña (prome cu COVID) y 
cu buelonan pa 26 diferente 
destinacion rond di mundo. 
AUA Airport ta opera stabiel 
cu mas di 95% di su bishitan- 
tenan cu ta bin pa vakantie 
di cual 77% ta for di Merca 
y Canada, 11% for di Latino 
America, 7% for di Europa y 
5% for di Antia Hulandes te 
cu november 2022. 


AUA Airport ta reconoce cu 
esaki ta danki na e economia 
stabiel, clima politico, hospi- 
talidad, populacion diversi- 
fica y siguridad general di nos 
isla. AUA Airport ta sigui ex- 
pande y mehora su facilidad- 
nan pa mantene su posicion 
como un di e aeropuertonan 
mas innovado den region. 


Conoce mas di loke ta pas- 
ando na AUA Airport ydor 
di bishita www.airportaruba. 
com y connecta cu AUA 
airport 
riba 
Twitter.com/ 
Aruba_Airport, 
Facebook. 
com/ArubaAirport, 
Insta- 
gram.com/arubaairport/ and 
Linkedin.com/ArubaAirport. 

Raisa Montilla 


Anuncio di inicio... 
Unda plan final ta...? 


Yegando na fin di aña nos ta mira varios inicia- 
tiva cu ta relaciona cu comienzo di un aña nobo, 
cu por marca un punto positivo tambe. Loke ta 
keda e pregunta ta, con e proyectonan aki ta sigui 
y kico ta e plan final: kico ta e ‘end game’ cu tin 
na vista? 


Un bon ehemplo actualmente ta e anuncio di e 
ciere di e dump na Parkietenbos. Di un banda 
esaki por significa un comienzo di un situacion 
mas faborable pa e vecindario, si ta bay cumpli 
cu cierto requisito cu no ta asina facil tampoco. 
Banda di esey e pregunta ta kico ta bay haci na 
lugar di hiba tur cos na dump. Parcialmente e 
contesta ta duna caba; varios compania a aparece 
riba un lista como encarga cu ricibi cierto tipo di 
desperdicio. 


E ciudadano y e empresa cu kier deshaci di e tipo 
di desperdicio particular, por sabi anto unda e 
mester ta pa esey. ‘So far, so good’, nos lo bisa. 
Sin embargo, cu esey nos no a yega na e con- 
clusion cu nos, y specialmente e bisiñanan di e 
dump bieu, por bay drumi tranquil. Tin hopi 
cos pa haci ainda, cu practicamente no ta aparece 
den e discusion manera nos a mira esey a desa- 
roya e aña aki. Y como cu gobierno, e ministro 
responsable sigur, no ta duna un vista riba e plan 
total, si tin uno, y comunidad no ta haya e pan- 
orama final di e asunto. Nos ta bay pone algun 
di e preguntanan riba mesa. 


Por ehemplo, e ministro encarga a anuncia cu e 
plan ta pa converti e sero di sushi den un parque 
solar. Tremendo idea, cu e propio medio aki a 
trece dilanti durante e aña aki, pero cu no ta liber 
di su problemanan na caminda. Entre otro, di 
experiencia na otro pais ta conoci cu e problema 
di formacion di gas, y calor den profundidad di e 
monton ta keda pa basta tempo, y sigur un parti 
di e candelanan spontaneo ta origina aki. Esey ta 
implica cu e paro di aumenta mas desperdicio 
na e lugar no automaticamente ta significa pone 
fin na candela cu ta afecta e barionan alrededor. 
No cabe duda cu un parti di e candelanan no 
ta spontaneo pasobra nan ta ocasiona pa hende 
cu menos bon intencion, pa cual gobierno ta re- 
sponsable ademas pa preveni esey cu vigilancia 
efectivo. Pero, ta duna esnan interesa un splica- 
cion completo di e asunto? Nos no ta mira esey 
sucediendo. Y si tuma e molester pa duna spli- 
cacion completo, por añadi tambe e parti di con 
ta bay preveni cu tur e sustancianan toxico riba e 
sero ey no ta keda bay den e subsuelo y den lama. 
Pa loke ta e ultimo aki: esaki ta un di e tareanan 


importante pa cual e mesun mandatario aki ta 
responsable, ya cu e contaminacion di lama ta un 
problema cu no por sigui sconde. Aki tambe tin 
solucion tecnico comproba na otro pais, pero tur 
tin un obhecion grandi: nan ta costa hopi placa 
y ta logico cu nos comunidad lo mester bay paga 
esey di algun manera. Nos ta scucha o lesa esey? 


Tin mas aspecto. Cu ta bay tin cierto empresa 
cu ta bay percura pa ricibi cierto tipo di desper- 
dicio y haci algo cu esey, sea procesa te na un 
otro producto, o prepara pa exportacion, ta en 
principio positivo. Pero esey no ta cambia e re- 
alidad cu den e desperdicio regular di cas ta keda 
un componente fuerte di papel, plastic, metal, 
bateria chikito, etc. Hasta na e paisnan unda tin 
separacion di desperdicio na e origen, es decir 
na cas y oficina, manera ta e caso na Hulanda, 
maneha henter e proceso ey no ta algo facil. Pre- 
gunta anto na e autoridadnan: pa cuanto tempo 
tin pensa di keda empaqueta y warda desperdicio 
di cas, envez di busca un manera pa atende esaki 
na un manera sostenible? Pasobra montona su- 
shi bao tera no ta parce nos algo sostenible a lo 
largo. E ta parce mas bien un traslado momenta- 
neo di e problema di Parkietenbos pa otro lugar. 


Banda di tur esaki no tin ainda un claridad en- 
cuanto e situacion di Serlimar. Nos no ta desea 
di bay den e discusion si Serlimar mester hunga 
un papel den procesamento di desperdicio of no, 
pero en todo caso e ta keda existi como e em- 
presa estatal cu ta percura pa un parti consider- 
able di e recoleccion di desperdicio na tur adres. 
Si ta e idea cu e empresa mester competi riba un 
mercado comercial, anto e mester tin un ‘busi- 
ness model’ factible, loke e no tin na e momento 
aki. Pregunta concreto: Serlimar mester keda 
manera un ‘pordiosero’ cu tur fin di aña mester 
bati na porta di parlamento pa haya subsidio pa 
cera aña, o ta bay termina cu e idiotez actual ‘de 
una vez por todas’? Y pa ripiti un pregunta: ta 
keda recolecta desperdicio na e manera anticua 
actual, unda un enorme cantidad di desperdicio 
procesable ta keda bay e ‘Parkietenbos nobo’? Y 
claro cu loke ta bisa aki ta conta tambe pa e com- 
petencia comercial. 


Loke nos a describi aki ta solamente un di e ca- 
sonan unda gobierno ta duna nos informacion 
parcial y ta keda keto encuanto kico ta e plan y 
vision final. Nos a mira esaki cu e reforma fis- 
cal y tin mas ehemplo. Di e manera aki, papia 
di desaroyo sostenible ta keda palabra demasiado 
grandi, tambe den e aña nobo. 

Pascu o Pasco, origen di e celebracion Cristian 


Den e dianan di fiesta aki lo ta interesante pa profundiza un 
poco den origen di e celebracion di Pascu (o Pasco), cu cerca 
nos ta e nomber tambe pa celebracion di Pascu di Resureccion, 
o na Papiamento tambe ‘Pascu Grandi’. 
Pa nos no cuminza di biaha cu atende e discusion si e manera 
corecto pa pronuncia y skirbi ta ‘Pascu’ o ‘Pasco’, ta bon pa nos 
conta algo di e origen di e palabra ‘Pascua’ o su plural ‘Pas- 
cuas’. E palabra ta origina den idioma Hebreo y ta relaciona 
cu e salida di e pueblo Hudiu di sclavitud na Egipto y e biahe 
tormentoso pa pasa pa e Tera Priminti, loke lo a sucede na 1513 
promer cu Cristo. E palabra original tabata ‘Pesaj’ aunke lo tin 
otro forma di skirbi esaki, dependiendo di e diaspora dentro di 
e pueblo Hudiu. En todo caso, di aki a surgi den e parti His- 
pano di Iglesia Catolico e palabra Pascua, via un ruta largo di 
adoptacion via idioma Griego y Latin. E celebracion di e fiesta 
Hudiu tabata cay den mesun tempo cu e celebracion Catolico 
di e morto y resureccion di Cristo, mientras ambos tabata cay 
den mesun temporada di fiestanan pagano den cual desde miles 
di aña tabata celebra e retorno di luz (di solo), cu ta coincidi cu 
e ‘equinox’, e dia cu luz di dia ta igual na scuridad, cu ta dia 
21 di maart segun e calendario Gregoriano cu nos ta maneha. 
En todo caso, e termino ‘Pascua’ no a keda usa solamente pa 
e fiesta di Resureccion, sino cu den e tradicion Catolico esaki 
a haya aplicacion tambe pa Pascu di Nacimento, pa fiesta di e 
‘Tres Reyes Magos’ (6 di januari), Pentecoste, entre otro. Esaki 
ta entre otro e caso na Spaña, Filipinas, Chile, y Cuba. Es decir, 
nos custumber di aplica e termino Pascu na diferente fiesta re- 
ligioso no ta algo para riba su mes, sino cu e tin un base mas 
amplio, aunke na hopi pais di habla Hispana ta papia di ‘Navi- 
dad’ so. E fiesta di Pascu – di Nacimento – tambe ta trata di un 
celebracion alrededor di un fenomeno natural na hemisferio 
norte, y esey ta e celebracion di e dia mas cortico, entre salida 
y bahada di solo (21 di december), despues di cual e dianan ta 
bira mas largo atrobe. Mescos cu e celebracion di e fenomeno 
na fin di maart, di e inicio di e temporada mas caluroso di aña, 
di primavera y verano, e tabata un celebracion promer cu reli- 
gion Catolico a yega na celebra nacimento, y despues morto y 
resureccion di Cristo. 
E termino ‘pascua’ o ‘pascuas’ a duna origen tambe, via e ad- 
jetivo ‘pascual’ (por ehemplo: e temporada ‘pascual’), entre 
otro via idioma Latin, na e nomber Pascual o Pascal na Spaño, 
Frances, Ingles y mas idioma Europeo. E nomber ta referi na e 
persona naci den tempo di Pascu. 
Awor, pa bolbe na e asunto di Pascu o Pasco na Papiamento: 
den sentido etimologico nos no por haya un conexion cu e 
forma “Pasco’ manera esaki a bira e forma comun di pronun- 
ciacion na Aruba. E palabra original ta parce di ta ‘Pascu’ pero 
e afan di pronuncia practicamente tur palabra cu ta termina cu 
‘u’ como un ‘o’, ta mustra e origen di e actual pronunciacion 
cerca nos. Sin embargo, e no tin nada di haci cu e pronuncia- 
cion di un ‘o’ na fin di un palabra, mientras cu por ehemplo na 
Corsou y Bonaire ta sigui e tradicion Portugues, unda ta skirbi 
un ‘o’ pero ta pronucia esaki manera un ‘u’. Ehemplo: ‘amigo’ 
na Spaño (y Aruba) skirbi y pronuncia como ‘amigo’; mientras 
e mesun palabra (amigo) na Portugues ta pronuncia ‘amigu’. 
Como cu den e caso aki Pascu no ta origina den e distincion 
aki entre Spaño y Portugues, no por argumenta cu pronuncia y 
skirbi ‘Pascu’ lo no ta bon den Papiamento di Aruba. No ta tur 
palabra cu ta termina cu un ‘u’, automaticamente mester con- 
verti den un ‘o’. Ehemplo di esaki ta un palabra manera ‘tribu’ 
cu den e idiomanan di cual nos a ‘fia’ e palabra, ta ‘tribu’ y no 
‘tribo’. Di otro banda, den evolucion di adoptacion y adapta- 
cion di palabra no semper pueblo ta sigui e ruta di ciencia, y 
esey ta perfectamente OK pa nos. Un Bon Pascu, o Pasco na 
tur lector. 


Minister Wever a reuni cu miembro di Raad 
van State Sra. mr. M. Schwengle 


December 19, 2022, Minis- 
ter mr. Geoffrey Wever di 
Economia, Comunicacion 
y Desaroyo Sostenibel a 
reuni cu miembro di Raad 
van State Sra. mr. Milly 
Schwengle. Sra. Schwen- 
gle ta representa Aruba 
den Raad van State na 
Hulanda cu ta un organo 
di estado cu ta duna con- 
seho riba conceptonan di 
ley. 


E representante di Aruba, 
hunto cu e representantenan 
di e otro paisnan den Reino 
cu ta Korsow y Sint Maarten 
te duna conseho riba con- 
ceptonan di ley ora esakinan 
ta concerni tur e paisnan den 
Reino. 
Den e reunion a toca varios 
punto interesante pa Aruba 
manera e efectonan cu cam- 
bio di clima por tin riba eco- 
nomia di Aruba, por ehempel 
ora e nivel di awa subi como 
consecuencia di e aumento di 
temperatura na mundo, esaki 
por tin efectonan grandi pa 


Aruba su beachnan y pa full 
e sector turistico, pues pa 
economia di Aruba y tur ciu- 
dadano. 
E topico aki cada biaha ta 
keda bin back den tur comb- 
ersacion tambe riba nivel in- 
ternacional mirando cu cam- 
bionan climatico lo afecta 
henter mundo pero special- 
mente paisnan chikito mane- 
ra Aruba, cu no tin influencia 
riba e aumento di clima door 
cu Aruba ta asina chikito. 
Paisnan grandi si tin efecto 


mirando cu hopi biaha nan ta 
esnan cu ta ‘heavy poluters’. 
Riba nivel internacional tin 
varios combersacionnan con 
pa proteha paisnan chikito 
contra e efectonan negativo 
di cambio di clima. 


“Como Minister encarga cu 
economia y tambe desaroyo 
sostenibel esaki ta un topico 
cu tin mi atencion y lo bira 
sumamente relevante den e 
periodo nos dilanti”, segun 
Minister Geoffrey Wever. 


A.T.A. y APA ta informa: 
Durante fin di siman di Pasco y fin di siman di Aña 
nobo, diferente crucero lo ta bishitando nos isla 


Dianan di fiesta ta e momento cu hopi 
persona ta opta pa bay vakantie y di e 
forma aki disfruta cu nan ser keri nan. 
Na Aruba tambe esaki ta un di e tempo- 
radanan cu nos ta ricibi mas bishitante. 


Den caso di e fin di siman di Pasco nos lo ta 
ricibiendo un total di 7 barco crucero: Nor- 
wegian Pearl y Aidaperla dia 24; Norwegian 
Epic y Seven Seas Navigator; Norwegian En- 
core, Seabourne Sojourn y Royal Caribbean 
Voyager of the Seas dia 26. 


Den caso di e fin di siman di Aña nobo nos lo 
ta recibiendo un total di 5 barco crucero: Re- 
gal Princess, Zaandam y Costa Pacifica dia 31; 
Norwegian Epic y Royal Caribbean Vision of 
the Seas dia 1. 


Turistanan cu ta yega Aruba riba crucero lo 
ta moviendo rond den diferente area durante 
nan bishita pues lo por tin areanan cu ta poco 
mas ocupa cu normalmente durante dianan 
di fiesta. E yegada di bishitantenan den e tem- 
porada aki ta duna nos e oportunidad di com- 
parti nos cultura y tradicionnan di fin di aña 
cu nan y laga nan sinti na cas na Aruba. 


Turismo crucero tambe ta riba caminda di re- 
cuperacion den comparacion cu 2019, tanto 
den cantidad di bishitante como tambe den 
cantidad di crucero cu a yega nos isla. Mester 
remarca cu e siman cu ta bin lo tin 3 crucero 
cu ta yega Aruba pa prome biaha, pues 3 First 
Calls, algo cu semper ta crea un sentimento di 
orguyo pa nos. 

California University ta pidi despensa pa 
experimentonan haci riba prizoneronan 


(AP) - Un scol medico 
prominente di California 
a pidi despensa pa a con- 
duci decenas di experi- 
mento medico cu no taba- 
ta etico riba por lo menos 
2,600 homber encarcela 
den aña 1960 y 1970, in- 
cluyendo pone pesticida y 
herbicida riba e homber- 
nan su cuero y inyecta es- 
aki dentro di nan adernan. 


Dos dermatologo na Univer- 


sity of California, San Fran- 
cisco, un di nan ken te ainda 
ta na e universidad, a con- 
duci experimentonan riba 
e hombernan na California 
Medicla Facility, un hospital 
prizon na Vacaville, practica 
cu a ser para den aña 1977. 


E Universidad su Program 
for Historical Reconcilia- 
tion a entrega un reportahe 
tocante e experimentonan 
anteriormente e luna aki, 


skirbiendo cu e doktternan 
a participa den “practicanan 
cu informacion y consenti- 
mento cuestionabel” y a haci 
proceduranan riba homber- 
nan kendenan no tabata tin 
ningun di e malesanan ni 
condicionnan cu e investiga- 
cion tabatin e meta di trata. 
San Francisco Chronicle a 
reporta esaki diaranson. 


“UCSF ta pidi despensa pa su 
rol explicito den e daño causa 
na e victimanan, nan famian- 
an y nos comunidad pa me- 
dio di facilita e investigacion 
aki, y ta admiti e institucion 
su rol implicito den motiva e 
tratamento di poblacionnan 
vulnerabel di manera cu no 
tabata etico, sin importa e 
standardnan legal di e tempo 
aki,” Dan Lowenstein a bisa 
den un declaracion. 


E reportahe bisa cu tin nece- 
sidad di mas analisis pa deter- 
mina e extento di e dañonan 
causa na e prizoneronan 
como resultado di e experi- 
mentonan aki y kico e univer- 
sidad mester haci na respu- 
esta di esaki. “Te ainda nos ta 
den e proceso di considera e 
recomendacion y determina 
e proximo pasonan apropia,” 
e universidad a bisa den e de- 
claracion diahuebs. “Nos lo 
haci esaki cu humildad, y un 
sentimento di ta comprometi 


na un futuro mas husto, igual 
y etico.” 


Un vocero di California De- 
partment of Corrections and 
Rehabilitation, Daña Simas, 
a bisa cu oficialnan te ainda 
no a lesa e reportahe. Sinem- 
bargo, e agencia di California 
Correctional Healthcare Ser- 
vices “ta lucha pa sigura cu e 
poblacion encarcela lo ricibi 
cuido di salud apropia cu ta 
cumpli cu e comunidad su 
standardnan di cuido y etica,” 
Simas a skirbi. 


Mirando cu griep ta sigui plama 
Merca a cuminsa usa medicina 
for di inventario nacional 


(AP) - E administracion 
Biden a bisa diaranson cu 
nan lo usa dosisnan di me- 
dicamento receta for di 
Strategic National Stock- 
pile na estadonan miran- 
do u pashentnan malo cu 
griep ta sigui abruma hos- 
pitalnan y dokternan di 
cas den henter e pais. 


E aña aki su temporada di 
griep a ricibi golpinan duro 
y tempran. Algun persona 
te hasta a cuminsa ripara cu 
no tin mas medicamento na 
boticanan y supermarketnan 
tambe ta mirando escasez 
mirando cu casonan a cum- 
insa aumenta drasticamente. 
Centers for Disease Control 
and Prevention ta calcula cu 
e griep a resulta den 150,000 
hospitalisacion y 9,300 morto 
e temporada aki. 


“Hurisdiccionnan 
lo 
por 
ricibi sosten pa mantene e 
Mericanonan saludabel mi- 
rando cu e casonan di griep a 
aumenta e winter aki,” Dawn 
O’Connell, 
un 
secretario 
asistente pa preparacion y 
respuesta na Health and Hu- 
man Services Department, 
cual ta monitor CDC a bisa 
den un declaracion. 


Estadonan lo por rekeri do- 
sisnan di e medicamento 
Tamiflu cu tin den e reserva 
nacional for di HHS. E ad- 


ministracion no lo revela cu- 
anto dosis lo bira disponibel. 
Medicamentonan antiviral a 
ser haci disponibel mas di un 
decada atras durante H1N1, 
tambe conoci como e pan- 
demia di ‘swine flu.’ 


Siman pasa, e agencia fed- 
eral tambe a anuncia cu e lo 
permiti e estadonan pa usa e 
reserva nacional pa Tamiflu, 
haciendo miyones di curso 
di 
tratamento 
disponibel. 
Tamiflu por ser receta pa trata 
griep den personanan cu tin 
mas di 2 siman di edad. 


E temporada aki di griep ta 
biniendo net despues di un 
aumento den RSV, Respira- 
toyry Syncytal Virus, cu ca- 
onan den muchanan ademas 
di COVID-19 den aumento 
un biaha mas. Escasez di me- 
dicamentonan pa dolor a ser 
reporta na tiendanan rond 
di e pais, particularmente pa 
muchanan. 

Corsou ta registra bienestar animal den ley 


(CuraçaoChronicle) 
– 
Ley di Bienestar Animal 
ta bay drenta na vigor na 
Corsou dia 1 di januari. 
Esaki ta evidente den e 
Ordenansa Nacional pre- 
senta pa ministerio di 
Salud, Medio Ambiente y 
Naturalesa (GMN). 


E balor ‘intrinsico’ di un ani- 
mal ta bay ta reconoci den e 
Decreto Nacional nobo. Bal- 
or intrinsico ta nifica e recon- 
ocemento di balor propio, 
e sentimento y e cuido di e 
animal. E ley mester protege 
animalnan contra, entre otro, 
sed, hamber, violencia, dolor, 
malesa, miedo, stress y re- 
striccion di espacio pa move. 


Ademas, por hala atencion di 
doño di animal riba e manera 
con nan ta mantene e animal. 
Por haci referencia na e aco- 
modacion, rekisito di higiena, 


nutricion, cuido, bishita na 
veterinario, cria y comercio 
di animal. 
E ley nobo ta bay costa placa, 


cual no a presupuesta, segun 
GMN. Segun e ministerio, 
ya tin escasez di opcionnan 
di shelter na momento cu ta 
confisca un animal. E pre- 


supuesto tampoco ta tene 
cuenta cu e cuido cu e animal 
mester ricibi na momento cu 
e ta wordo hiba na e shelter. 
Un presupuesto for di Pro- 
teccion Animal ta mustra 
cu gobierno mester libera 
414mil florin anualmente 
pa e cuido necesario pa ca- 
cho y pushi riba e isla. Ade- 
mas mester pone disponible 
casi 200mil florin pa cuido 
di pushi y bestia di nan no ta 
wordo adopta. 


E entrada na vigor di e ley 
nobo na 2023 ta bay mustra si 
tambe ta bay observa tur esaki 
den practica. 


Reduccion di recorte salario cu efecto 
retroactivo na Corsou 


(CuraçaoChronicle) 
– 
Ministerio 
di 
Finanzas 
a duna conseho positivo 
pa elimina e reduccion di 
12.5 porciento riba termi- 
nonan di trabao cu efecto 
retroactivo. Esaki ta para 
den e Decreto Nacional 
cu a keda entrega den 
Conseho di Minister e si- 
man aki. 


Eliminacion di e recorte di 
salario cu efecto retroactivo 
ta nifica cu ambtenaarnan y 


personanan ekivalente ainda 
ta bay wordo paga e recorte 
di 12.5 porciento for di juni 
ultimo y incluyendo presen- 
te. Ainda no ta cla si ta bay 
haci esaki den un solo pago 
of dividi den un periodo di 
tempo. Minister di Finanzas, 
Javier Silvania ta bisa cu ta 
bay tocante e placa di dianan 
festivo. 


Eliminacion di e reduccion 
riba salario di parlamentario y 
minister tambe ta discuti den 


Decreto Nacional. E tempo 
aya, a pone e reduccion na 25 
porciento. Anteriormente a 
anuncia cu e retencion di sal- 
ario pa nan lo keda reverti for 
di juni 2023. Ambtenaarnan 
y ekivalentenan mester war- 
da te 2024, pero awo ta parce 
cu ta bay reverti esaki. Den 
e Decreto Nacional nobo, 
e condicionnan salarial di 
ambtenaar prome ta bay keda 
retira, cu efecto retroactivo, 
y despues esun di minister y 
parlamentario. 


Sint Maarten ta bay tene 
eleccion na november 2023 


(smn-news) – Ciudadan- 
onan di Sint Maarten ta 
bayendo urna di votacion, 
segun 
prome 
minister 
Silveria Jacobs a bisa dia- 
huebs ultimo. 


A manda pregunta na oficina 
di PR di prome minister bus- 
cando claridad riba e luna y 
aña den cual eleccion mester 
tuma lugar. Un Parlamen- 
tario siman pasa a declara cu 
eleccion ta bay tuma lugar 
na januari 2024, sinembargo, 
Conseho di Minister den un 
reunion recien a dicidi di 
pone eleccion pa november 
2023. Esaki a keda confirma 
pa oficina di prome minister 
na smn news. 


Durante eleccion na 2020, 


Aliansa Nacional lidera pa 
actual prome minister Silve- 
ria Jacobs a gana seis di e 15 
asiento parlamentario. UP a 
haya 4 asiento, PFP 2, USP 
2, UD 1. Esaki sinembargo 
a cambia, ya cu awo NA a 
perde dos di su miembro, 
UP 2 y USP 1. 


Tabatin 23,106 votador eli- 
gible registra, y solamente 
13,735 a presenta na eleccion, 
pa un turnout di 59 porcien- 
to. 
Aliansa Nacional a ricibi 
4,694 voto, UP - 3,232; 
United St Maarten Party 
- 1,759; Party for Progress - 
1,408; United Democrats - 
1,162;St Maarten Christian 
Party -752; y People’s Pro- 
gressive Alliance - 326. 

Hulanda su Gabinete ta apela contra di 
reunion familiar di refugiado 


(NLTimes) - E gabinete ta ape- 
lando decision di Conseho di 
estado contra decision di corte 
cu recientemente a pone un fin 
na e restriccionnan poni riba e 
miembronan familiar di e refu- 
giadonan, haciendo mas dificil 
pa biaha na Hulanda. 


Gabinete a dicidi di pone e medida 
aki na fin di augustus. Cu un apela- 
cion, gabinete kier un decision final 
si esaki ta of no ta legalmente posibel. 
E luna aki, varios corte a declara 
den 5 caso pa permiti refugiadonan 
reconoci trece nan miembronan fa- 
miliar na Hulanda. E refugiadonan 
den e casonan aki ta inclui un muhe 
di Siria, un homber Turco y un muhe 
di Iraq. Cada un di e declaracionnan 
di corte ta cu gabinete a actua fuera 
di ley ora di impone e medida cu e 
reunificacion di refugiadonan no por 
tuma luga. Segun e huesnan, e regu- 
lacion ta den violacion di acuerdonan 
nacional y internacional, incluyendo 
European Convention on Human 
Rights. 
Despues di e prome declaracion na 
comienso di december, e Secretario 
di Estado Eric van der Burg, ken ta 
responsabel pa e politica, a mantene 
e restriccion riba biah den conexion 


cu miembronan familiar di refugia- 
donan reconoci. El a bisa cu e hues 
no a declara riba e medida en general, 
sino den e casonan en particular. 
Despues cu e veredicto a keda de- 
clara, Van der Burg a bisa cu e no 
lo descarta un apelacion na e Con- 
seho di Estado. Despues di studia e 
5 declaracionnan publica e luna aki, 
e gabinete a dicidi riba diabierna pa 
apela na e Conseho di Estado pa asina 
por obtene mas claridad for di e corte 
administrativo mas halto tocante e 
restriccion riba biahe en conexion cu 
reunionnan familiar. 
E restriccion aki ta aplica na miem- 
bronan di famia di personanan cu ta 
na Hulanda caba. E gabinete a dicidi 
na fin di augustus cu e visa lo keda 
otorga te hasta 15 luna despues cu e 
aplicacion a keda entrega. 


Gabinete Hulandes ta bisa universidadnan 
stop di busca studiantenan internacional 


(NLTimes) - Minister di Ciencia 
Robbert Dijkgraaf ta pidiendo 
universidadnan di ciencia aplica 
y universidadnan di investiga- 
cion pa stop di busca studian- 
tenan internacional. E minister 
ta mira cu internacionalnan tin 
hopi aspecto positivo, sinem- 
bargo tambe varios desbentaha, 
manera un cantidad halto di tra- 
bao pa docentenan y probleman- 
an cu vivienda. 


Dijkgraaf tambe tin miedo cu e 
calidaddi educacion y e prijsnan ac- 
cesibel lo eventualmente enfrenta 
presion. E Minister a bisa cu mester 
haci excepcion pa un “cantidad hopi 
limita y specifico na cierto training” 
pa careranan unda cu tin un escasez y 
den regionnan unda e poblacionnan 
ta den disminucion. Den tur otro 
caso, e minister a pidi un “movida 
urgente” na un “stop completo na e 


buskeda activo di studiantenan inter- 
nacional.” 


Den februari, e minister lo presenta 
un pakete di proposicion pa limita 
e fluho di studiantenan internacio- 
nal. Esaki por trata acuerdonan ad- 
ministrativo y leynan, pero tambe 
rekisitonan poni pa cu e lenguahe di 
cierto programanan di estudio. Un di 
e motibonan pa cual e studiantenan 
internacional pa e educacion halto 
ta haya Hulanda un opcion atractivo 
ta pa causa di e rango amplio di pro- 
gramanan cu ta den Ingles. Te ora cu 
e pakete di medidanan bira disponi- 
bel, e minister ta spera cu e institu- 
cionnan di educacion lo coopera bo- 
luntariamente. 


Fin di luna pasa, SP y CDA ambos 
a pidi pa e mesun medida aki. Nan 
a ricibi sosten di mayoria den parla- 
mento. 

Puerto Rico: Gobernador ta 
anuncia evento ‘Reyando 
pa’l Choli’ den bispo di Dia 
di Rey 


(ElNuevoDia) – Gober- 
nador Pedro Pierluisi a 
anuncia 
diabierna 
cel- 
ebracion di evento ‘Rey- 
ando pa’l Choli,’ un es- 
pectaculo artistico liber 
di costo pa tur famia di 
Puerto Rica riba 5 di janu- 
ari, bispo di Dia di Rey, na 


Coliseo di Puerto Rico. 


“Nos kier pa nos famianan 
disfruta di un gran bispo di 
Rey preservando nos tradi- 
cionnan y e union cu ta car- 
acterisa nos manera pueblo,” 
e mandatario a expresa den su 
declaracionnan por escrito. 


E evento lo cuminsa pa 11:00 
di mainta pafo di Coliseo, 
unda e muchanan por com- 
parti cu e Tres Rey y nan 
camelnan, piki yerba pa nan 
cahita y disfruta di actonan di 
circo y ilusionistanan, como 
tambe un presentacion di e 
payaso Remi. Ademas, e ofer- 


ta musical lo inclui bandanan 
di Polis, Brandweer y Oficial- 
nan Coreccional. 
“Ta bay tin tambe cos dushi, 
cotton candy, popcorn, hopi 
sorpresa y servicio directo di 
mas di 20 agencia di Gobier- 
no, incluyendo vacuna contra 
COVID-19 y influenza di 
e Departamento di Salud,” 
Pierluisi a agrega. 


Como parti di e evento, tur 
e servicionan di transport 
publico lo ta gratis e dia ey, 
incluyendo e Trein Urbano, 


busnan di AMA, ATI, Me- 
trobus, Metro Urbano y TU 
Conexion, como tambe e 
transport maritimo di pasa- 
heronan. 


Pa motibonan di seguridad, 
mescos cu durante otro even- 
tonan cu a wordo realisa na e 
Coliseo di Puerto Rico, tur 
menor di 18 aña mester ta 
compaña pa un adulto. Tin 
un limite di 8 ticket pa famia, 
no ta permiti re-entry ni en- 
trada di jug, stoel of stroller 
di baby. 


Latino America ta sufri di inflacion cu ta causa hamber y pobresa 


(Yahoo News) – Efectonan 
di inflacion cu excepcion 
di Argentina y Venezuela 
-cu a lucha cu a enfrenta e 
problema aki for di varios 
aña caba- a reaparece bek 
cu forsa na Latino Ameri- 
ca y Caribe despues di un 
etapa relativo di stabili- 
dad. 


E aña aki cu e guera na Ucra- 
nia y Rusia e prijsnan di com- 
bustibel y cuminda a aumen- 
ta , loke a profundisa e halto 
costo di bida cu a cuminsa 
durante pandemia di Co- 
vid-19 pa e restriccionnan 
cu a afecta e produccion y a 
causa un impacto den oferta 
di bienes. 


Na augustus ultimo Mexico a 
registra un inflacion anual di 
8.7% e mayor den mas di dos 


decada, mientras cu Chile 
a cera 2021 cu un indice di 
7.2% -e mas halto den 14 
aña- cu no a cambia hasta cu 
a yega na 13.3% interanual na 
november ultimo. 


Aumento di prijsnan a causa 
protestanan di sector di pro- 
duccion, sindicatonan y or- 
ganisacionnan politico loke a 
obliga e gobiernonan actuali- 
sa e salarionan, subsidia cori- 
ente y aumenta e ayudo pa 
calma e malcontento social. 


Na juni, na Ecuador un pro- 
testa indigena a paralisa e pais 
cu e demanda di reduccion 
di prijs di gasolin, mientras 
cu Argentina ta escenario di 
protestanan constante di or- 
ganisacionnan cu a agrupa 
desempleadonan 
y 
traha- 
donan di sector informal di e 


cual nan entrada no ta sufici- 
ente pa sobrevivi. 


Na Uruguay aumento di prijs 
a obliga personanan mas vul- 
nerabel y di menos recurso pa 
bay na unda ta realisa “wean- 
an popular” pa asina nan por 
haya cuminda y cu ta organisa 
pa autoridadnan y bisiñanan. 


Segun Fondo Monetario In- 
ternacional (FMI) e region 
ta bay finalisa e aña aki cu un 
aumento di prijsnan pa con- 
sumidor di 14,6% compara 
cu aña 2021. 
Esunnan cu lo sufri mas ta 
Venezuela, cu 220%; despues 
ta sigui Argentina cu 95%, 
paisnan unda e diferencia 
aki a bira e regla for di basta 
tempo caba. 


Ta continua Chile, cu 12,2%; 


Colombia, cu 11%; Uruguay, 
cu 8,9%; Mexico, cu 8,5%; 
Peru, cu 6,8%; Brasil, cu 6%; 
Bolivia, cu 4,2%, y Ecuador, 
cu 3,8%, segun loke e rapport 


“Perspectivanan 
Economi- 
co pa America: Nabegando 
condicionnan financiero mas 
restrictivo”, publica pa FMI 
na november. 


Chile: Emergencia debi na candela grandi cu a destrui mas di 500 cas 


(NTN24) – Dos persona 
a muri diahuebs ultimo 
den un candela forestal na 
comuna di Viña del Mar, 
region di Valparaiso na 
Chile. 


E candela a consumi por lo 
menos 110 hectar y a kima 
mas di 500 cas, segun sub- 
secretario di Interior Manuel 
Monsalve a indica. 


Pa via di emergencia, e presi- 
dente di Chile, Gabriel Boric 
a decreta estado di excepcion 
constitucional di catastrofe 
debi na e candela grandi cu a 
afecta e region Chileno. 


“Mi a duna instruccion di 
decreta Estado di Excepcion 
Constitucional di Catastrofe 
pa conta cu tur e herment 
necesario pa combati e can- 
delanan cu ta afecta Viña del 
Mar. Nos no ta bay laga boso 
so,” e mandatario a indica 
riba su cuenta di Twitter. 


Di su parti, e comandante di 
Cuerpo di Bombero di Viña 
del Mar, Patricio Brito a sigu- 
ra cu “e candela a cuminsa na 
un sector cu ta yama Nueva 
Esperanza 2000; a crusa y a 
yega te dos parcela y a baha 
na e parti nort, cu direccion 
Quinta Vergara.” 
Asina mes, Corporacion For- 
estal di Chile a sigura cu e 
candela cu te ayera no a wor- 
do controla, a wordo provoca 


y cu ademas, por a wordo 
evita. 


Oficina Nacional di Emer- 
gencia (Onemi) di Ministerio 
di Interior a ordena evacua 
areanan di riesgo na e seronan 
di Viña del Mar mientras nan 
tabata controla e candelanan. 
“Mi a reuni cu e minister 
Carolina Toha y subsecre- 
tario Manuel Monsalve pa 
sigui monitoria e emergencia 
na Viña del Mar. Tur nos es- 
fuerso ta poni pa controla e 
candela y apoya e famianan 
afecta, den coordinacion cu 
autoridadnan local,” Boric a 
indica. 

Venezuela: ONU ta stop di 
informa cantidad di mucha 
cu desnutricion agudo 


(ElNacional) – Organi- 
sacion di Nacionnan Uni 
(ONU) a stop di informa e 
cantidad di muchanan cu 
ta keda identifica cu desn- 
utricion agudo a traves di 
su agencianan y socionan 
humanitario na Venezu- 
ela, un dato cu e organisa- 
cion tabata actualisa cada 
dos luna y cu a laga afo 
den nan mas reciente rap- 
port di e situacion. 


Pa loke ta trata e prome ocho 
lunanan di 2022, e organismo 
internacional a conta 8.199 
mucha bao di cinco aña cu 
desnutricion agudo na Ven- 
ezuela, locual a demostra cu 
e casonan a mas cu duplica 
den e di dos cuatrimester, 
despues cu april a cera cu e 
cifra 3.200 


Diaranson a publica e rapport 
di e Oficina di Nacionnan 
Uni pa Asuntonan Humani- 
tario (OCHA). Den dje ta in- 


dica cu 274.850 mucha bao di 
cinco aña a wordo atendi for 
di januari te october na Ven- 
ezuela, pero sin informa e ca- 
sonan di desnutricion agudo 
cu a wordo identifica den e 
periodo ey. 


“Esnan cu a wordo detecta cu 
algun tipo di desnutricion a 
wordo referi y trata den e red 
hospitalario publico pa e su- 
peracion di complicacionnan 
medico y recuperacion di 
estado nutricional”, e docu- 
mento ta señala. 


Segun e rapport, por lo me- 
nos 2.2 miyon persona a wor- 
do beneficia cu algun tipo di 
ayudo entre januari y october 
pa e Nacionnan Uni y pa de- 
cenas di organisacionnan hu- 
manitario cu ta brinda respu- 
esta na Venezuela. Tur esaki 
den marco cu un plan cu ta 
spera di por apoya 5.2 miyon 
di ciudadano cu necesidad- 
nan urgente na e pais. 

Tory Lanez declara culpabel den 
caso cu Megan Thee Stallion 


(AP) - Un hurado na Los 
Angeles 
riba 
diabierna 
a declara rapper Tory 
Lanez culpabel den 3 
acusacion den e tiro di 
aña 2020 na e celebridad 
Megan Thee Stallion u a 
laga su persona herida na 
su pia. 


E hurado di 7 muhe y 5 
homber a delibera pa henter 
un dia prome cu nan a 
declara e rapper Canades 
di 30 aña, ken su nomber 
legal ta Daystar Peterson di 
asalto cu un arma di candela 
semiautomatico, e acto di a 
hinca un arma di candela no 
registra dentro di un vehiculo 
y di a los tiro cu negligencia. 
E cargonan aki por trece te 
hasta 22 aña den prizon. 


Lanez, no a demostra ningun 
tipo di reaccion mientras cu 
a dicta veredicto. E tabata cu 
man esposa mientras den e 
sala di corte. 


Despues cu e hurado a sali 
for di e sala, Lanez su tata, 
Sonstar Peterson a lanta y 
cuminsa grita “e sistema malo 
aki lo ser husga dilanti Dios!” 


El a grita mientras oficialnan 
diputado a acerca su persona. 
Despues el a señala dos fiscal 
den e caso y a grita “boso 
dos ta mal hende, hende 
sumamente malo. Boso sa 
exactamente kico boso a 
haci.” 
E diputadonan a saca su 
persona for di e sala, unda 
cu el a continua ta grita. 
Miembronan 
di 
media 
y e publico a ser forsa di 
permanece den e sala pa 
algun minuut despues di e 
audiencia mientras cu e area 
pafo a ser revisa. 


Megan Thee Stallion, ken su 
nomber legal ta Megan Pete, 
a testigua durante e huicio cu 
Lanez a los tiro patras disu pia 
y a grita pa e baila mientras cu 
e tabata canando bay for di e 
vehiclo den cual nan tabata 
coriendo 
den 
Hollywood 
Hills zomer di aña 2020. 
El a bisa cu ambos a drenta 
un discusion cu a bira extra 
fuerte ora cu el a cuminsa 
insulta Lanez su musica. 


E tabatin mester di operacion 
pa retira e fragmentonan di e 
bala for di su pia. 

Ultimo mural di 2022 desvela 
ATANIRO, la Leyenda, un obra realistico pa Rasheed Lowe 


Desde 2016, e hoben talen- 
toso Rasheed Lowe, naci 
25 di October 2004, ta un 
di e prome hobenan for di 
un grupo grandi di hoben- 
nan di su edad cu semper 
a sa di ta presente na tur 
Aruba Art Fair pa yuda y 
siña for di e muralista In- 
ternacional cu cada aña ta 
bishita nos Isla. 


Fiel y cu un gana grandi pa 
siña tur dia Rasheed ta pre- 
senta y a bira sin duda alguno 
un di e favorito entre e mu- 
ralistanan. Na edad hoben 
di 13 aña e la cuminsa pinta 
muralnan expresivo semper 
buscando e detayenan den 
su obra. San Nicolas tin mas 
di un obra di e hoben aki, un 
di e mas expresivo sigur ta e 
obra Malcom X y Mohamed 
Ali. 


Alumno prodigo di Muralista 
Mr. Dheo di Portugal cu ta 
un muralista aclama Interna- 
cionalmente pa su fantastico 
trabao. Teniendo en cuenta e 
talento unico di Rasheed, su 
sed pa supera y mas cu tur 


cos su manerismo exepcio- 
nal, cu ArtisA a adopta e ho- 
ben. Semper ta wordo encu- 
rasha pa sigui desenvolve den 
su formacion artistico como 
muralista y como pintor. 
Semper y cuando cu su es- 
tudio ta keda na prome lugar. 
Ta na 2019 cu Rasheed bao di 
guia di e muralista Portugues 
Mr. Dheo cu e la participa 
pa prome bez den Aruba Art 
Fair. 


Durante temporada di Co- 
vid e hoben a concentra riba 
e mahestria di pinta cu char- 
coal y cu su potloodnan spe- 
cial for di exterior dunando 
realse na e mahestria un poco 
mas aya cu solamente expres- 
sion di potretnan. Ta aki e ho- 
ben talento a pinta entre otro 
e fayecido Kobe Bryant riba 
canvass. 


Na 2021 e la gradua na Agus- 
tinus College den Natuur 
Wetenschappen. No sola- 
mente e ta e King of Graf- 
fiti di Aruba pero tambe e 
ta practica Teakwondo. Y ta 
akinan ta unda e la conoce 


Janiro Eisden cu su jui cu ta 
su teammate Jamani Eisden. 


“Mi respet pa Ataniro ta 
grandi y cu gusto mi ta 
comemora su 30 aña como 
artista den un mural cu ta pa- 
pia di su persona manera cu 
e ta. Den tur mi obranan e 
ta respaldami dor di saca un 
selfie y mustra su aprecio. 
Pero mas cu esey mi ta con- 
venci cu Aruba tin un hereo 
di musica cu e talento unico 
di trese e palabranan di un 
manera unico y cu e ritmo 
sin igual cu ta caracterisa su 
“uniqueness”. Nos yiu di 
tera.” 


ArtisA, organisadornan di 
Aruba Art Fair ta sera asina cu 
broche di oro e aña 2022, cu 
e ultimo mural ATANIRO, 
E LEYENDA pinta pa Ra- 
sheed Lowe. 


Y nos ta bisa un Danki special 
na Aruba Tourism Author- 
ity, Prins Bernard Cultuur 
Fonds 
Caribisch 
Gebied, 
Mondriaan Fonds, AIS y tur 
otro cu a haci di 2022 algo 
special. Felicidades den e di- 
anan di Fiesta y un tremendo 
apertura di 2023, cu lo trece 
masha hopi sorpresa. 
Masha Danki Aruba. 

Skirbi pa Robert Arends 
Aruba mester stop di dera desperdicio y bay over na kima 


GOBIERNO/MINISTER 
mester inventarisa ki sor- 
to di desperdicio AWOR 
AKI ta worde dera den 
terenonan na Aruba y bin 
cu Ley pa stop di dera des- 
perdicio cu no ta desinteg- 


ra di forma natural. 


Kico haci cu e desperdicio 
nan cu NO por dera den 
terenonan na Aruba ? 


1. exporta nan pa paisnan cu 


si por re-usa nan ; 


2. tur desperdicio cu NO ta 
permiti pa dera den terenon- 
an na Aruba y tur desperdicio 
cu NO por exporta MESTER 
KIMA na Aruba mes. 


Con y unda KIMA DES- 
PERDICIO ? 
Aruba te ainda tin un struc- 
tura , bao maneho di RDA 
, adecuado ( “chiminea / 
schoorsteen” halto / etc ) ca- 
minda cu poco inversion por 
organisa e kimamento di tur 
desperdicio di forma menos 
dañino pa hende y naturalesa 
na Aruba. 


E tarea di KIMA desperdicio 
mester pasa di SERLIMAR 
pa RDA y paga RDA pa e tra- 
bao dunando RDA tambe e 
monopolio pa kima tur des- 
perdicio na Aruba di moda 
cu Gobierno por keda cu un 


control ki sorto di desperdi- 
cio ta KIMA na Aruba. 
Ademas Gobierno mester 
por duna RDA e monopolio 
pa por importa desperdicio , 
si ta necesario, pa kima. 
Un negoshi nobo ? 


Parti 2- Skirbi pa Gregorio Wolff 
Interbank, un di corrupciónnan mas grandi den Status Aparte 


Mi ta bolbe trece e caso di 
benta di Interbank, ya cu 
e ta un ehempel clásico di 
e capitalismo salvahe. For 
di 2005 mi persona ta de- 
nuncia e corrupción aki, 
sin ricibi reacción. Pesey 
e nomber di e deal aki 
mi ta yame “E Acuerdo 
di SMOELTJE DICHT”. 
Ningun di esnan envolví 
kier bisa algo. 


Tabatin mashar cosnan malo 


mes tabata pasando den e 
maneho di e banco, hasta 
prestamonan 
miyonario 
na famia di politiconan, na 
famia di e doñonan y cualnan 
según info no a ser paga bek. 
E sistema conoci cu a manda 
hopi banco bancarota, e siste- 
ma di pirámide, sigur tambe 
tabata luci den e maneho di 
e banco. Asina tabatin hopi 
mas cosnan negativo. E man- 
agernan, a haci cosnan cu no 
por mira claridad di dia. 


Según informacionnan no 
confirma, e doñonan a saca 
banda di 68 miyon floro for 
di e banco, cu tur e conse- 
cuencianan. 


Nos flamente parlamentario 
Mansur a declara den cam- 
paña electoral cu dor di re- 
galo di su mayornan y famia, 
na edad hoben e a bira miyo- 
nario. Ta bon pa e splica si ta 
placa cu a ser saca di e banco 
Banco Central a faya bar- 


baramente Banco Central, cu 
mester a controla , supervisa 
y preveni cu e maneho na 
Interbank a bay di malo pa 
peor, tampoco a cumpli cu 
su trabao pa supervisa e ban- 
co, via LTK (Landsverden- 
ing Toezicht Kredietwezen). 
E banco lo mester a bati 
bancarota y Banco Central, 
cu no a haci su trabao, lo a 
para responsabel pa e da- 
ñonan. 


Pero Gobierno na 1999, bao 
mando di partido AVP, Prome 
Ministro H Eman, ministro 
di Finansas y cu e actual lider 
di oposicion como consehero 
huridico, aserca cu ayudo di 
Banco Central of ta cu pre- 
sion di Banco Central, a tuma 
e decisión pa cumpra Inter- 
bank pa un florin (un floro) 
y despues a pusha FCCA cu e 
banco. E suma ey ta indica un 
cos fishy, algo stinki. Despues 
ora a bende Interbank cu un 
banco Local, FCCA, awor 
MLT como ministro encar- 
ga, a haci un prestamo di 55 
miyon floro pa paga e banco. 
Abo ta bende pero Abo tin 
cu paga. E balor di e banco di 
“un” florin a baha te banda di 
55 miyon florin negativo. 
Pues e floro cu Gobierno a 
paga, a costa FCCA banda di 
55 miyon floro. Con nos ta 
yama esaki, negoshi di Can- 
grew, negoshi di penbieuwn- 
an of negoshi di corruptonan. 
Mi ta yama e deal di Inter- 
bank 
“Acuerdo 
Smoeltje 
Dicht”. 


Ultimo tempo nos ta tende 
hopi di di Parlamentarionan 
Mike Eman, MLT y Mansur. 
Por ta awor nan por clari- 
fica nan posicion y kibra e 
“smoeltje dicht”. Pakico? 


Pasobra, ultimo tempo nan 
boka ta yen cu defensa na e 
hende pober. 
Y ta net esnan mas pober 
mester a paga pa scapa e ri- 
conan y esnan cu no a haci 
nan trabao. 
Riconan a echa baina, nan a 
haci actonan di corrupcion, 
nan a horta, politiconan y 
Banco Central ta tuma parti 
pa e riconan, nan tur a yuda 
pa e maldad ricibi un bachi 
legal for di politiconan na 
mando, cu construccionnan 
bunita, tur pa scapa e riconan 
y otronan cu no a haci nan 
trabao manera mester ta. 


E mas pobernan den nos co- 
munidad, esnan cu no por tin 
nan propio cas y mester paga 
huurnan halto den casnan di 
pueblo; 
Esnan cu no por bay un ban- 
co of pensioenfonds pa ricibi 
un hipoteca cu interés abao, 
di banda di 6%, mester keda 
na FCCA cu su hipoteca cu 
interés halto di banda di 12%; 
Ta nan mester a paga e daño 
causa, total na pago bek entre 
125 pa 150 miyon florin, pa e 
riconan y esnan cu no a haci 
nan trabao of nan a corrumpi, 
por drumi trankil. 
Un cos ta conoci, den tur e 
dealnan scur, hopi placa ta 
bay pa paga e cooperadonan. 
Awe nos conoce e palabranan 
bunita “QUID PRO QUO”. 
Un favor pa otro favor of mi 
ta duna bo algo y mi ta haya 
algo bek. Mas bien e practica 
ta: Mi ta duna bo hopi y bo ta 
dunami hopi bek. 


Por ta esey ta e motibo cu 
nan ta mantene nan mes na 
e “Acuerdo Smoeltje Dicht”. 
Ningún sorto di información 
ta Sali pa hopi aña caba. 

Accidente na Pos Chikito 


Diabierna atardi pa mas o 
menos 2or, na e caminda 
paden di Pos Chikito un 
Nissan March color beige 
a bolter. 


Den dicho auto cu a bolter 
tabata tin algun muchanan 
presente, cual ta motibo pa 
solicita ambulance pa con- 
trola tur mucha. 


Homber tabata cana meymey caminda di Mahuma pa Ser’i Teishi 


Diahuebs pasa di 10:30 
anochi varios auto a haya 
nan ta sea brake di golpi 
y of baha na man robes 
of drechi pa no a dal un 
homber cu tabata cana 


memey di caminda. 


Polisnan a keda dirigi di biaha 
na e sitio. Maske e homber 
tabata cana for di rotonde 
Mahuma te Ser’i Teishi e no 


tabata worry cu auto, pero e 
autonan coriendo duro y traf- 
ico druk un rato a haya nan 
den un situacion fastioso. 


Ta bon tur chauffeur tabata 


atento cu a capta e peliger na 
ora. 
Polis a papia cu e homber y a 
splica polisnan cu lift y bus a 
lag’e y e no tabatin manera pa 
yega su cas y e tabata cansa y 


ta su cas e tabata kier a yega, 
polis a dun’e un lift debi cu 
e homber tabata cooperativo. 

Aumento tripel den robo di bateria di baisnan electrico na Hulanda 
compara cu aña pasa 


(NLTimes) - A horta 3 
biaha mas bateria for di 
baisnan electrico compa- 
ra cu durante 2021, segun 
un analisis di data policial 
ehecuta pa ANP. Te cu 
december e aña aki, casi 
4,500 bateria a ser horta, 
mientras cu aña pasa a 
horta 1,500. 


“Horta baisnan electrico ta 
asina un bon modelo di ga- 
nashi pa un criminal, cu nan 
ta hast horta bais pa cumpli 


cu pedidonan,” Guus Wes- 
selink di SAFE, un asocia- 
cion sin fines de lucro cu ta 
enfoca riba combati robo di 
bais y bais electrico a declara. 
Como cuerpo policial a en- 
frenta dificultad cu escasez di 
empleado y gran cantidad di 
trabao, tin mas dificultad pa 
combati e robo aki. 


“Ademas, ambos e bais y e 
bateria di e bais te ainda no 
ta registra cu un number. E 
ta un temporada habri pa e 


criminalnan.” 


Cuerpo policial tambe a 
reconoce e aumento den 
robo di bateria di bais elec- 
trico como un problema y 
kier pa personanan perman- 
ece mas alerta na e forma co- 
mun aki di robo. “Un bateria 
ta bal mas cu 500 euro. Un 
bais horta incluyendo e bat- 
eria por genera un ganashi di 
te hasta mas di 1,000 euro,” 
cuerpo policial a comenta. 


Meta lo paga 725 miyon dollar pa yega acuerdo den caso di data di usuario 


(AP) - Meta a keda di acu- 
erdo cu lo paga 725 miyon 
dollar yega na un acu- 
erdo den demanda unda 
cu a acusa e plataforma 
Facebook di permiti cu e 
informacion personal di 
miyones di usuario a ser 
entrega 
na 
Cambridge 
Analytica, un agencia cu a 
sostene Donald Trump su 
campaña victorioso den 
aña 2016. 


Terminonan di e acuerdo 
yega pa Meta Platforms, e 
compania doño di Facebook 
y Instagram, a ser revela den 
documentonan di corte reve- 
la diahuebs. Te ainda lo tin 


mester di aprobacion di un 
hues den corte federal di San 
Francisco. 


E caso tin desde 2018 andan- 
do despues cu Cambridge 
Analytica, un agencia cu la- 


sonan y conexion cu Trump 
su creador di strategia po- 
litico Steve Bannon, a paga 


Facebook su desaroyador di 
aplicacion pa tin acceso na 
informacion personal di mas 
o menos 87 miyon usuario 
riba e plataforma. E data aki 
despues a ser usa pa yega na 
votadornan di Merca durante 
e campaña den aña 2016 cual 
a caba den e elecion di Trump 
como Merca su di 45 presi- 
dent. 


Critica y caos pa cu e revela- 
cion aki a causa cu Zucker- 
berg a ser cuestiona pa cre- 
adornan di ley Mericano du- 
rante un audiencia congrega- 
sional di perfil halto y a causa 
yamado pa personanan delete 
nan cuenta di Facebook. 


Musk a bisa cu Twitter ta den posicion precario 


(AP) - Elon Musk ta de- 
fendiendo e corte di costo 
masivo na Twitter manera 
cu e ta considera nec- 
esario pa e plataforma di 
rednan social por sobre- 
vivi proximo aña, parcial- 
mente causa pa e pagonan 
di debe relaciona cu e ad- 
kisicion di 44 biyon dollar. 


“E compania ta practica- 
mente manera un avion cu 
ta bayendo abao na un velo- 
cidad halto cu e motornan 
na candela y controlnan cu 
no ta traha,” Musk a conta 
un audiencia riba Twitter su 
funcion yama Twitter Spac- 
es. Esaki ta despues cu Elon 
Musk a clarifica diamars cu e 
tin plan di permanece como 
CEO di e compania te ora cu 
e haya un persona dispuesto 
pa reemplasa su persona. 


Musk su anuncio a bini 
despues cu miyones a pidi pa 
e retira den un encuesta on- 


line cu el a crea y a priminti 
cu e lo cumpli. “Mi lo retira 
como CEO na momento cu 
mi haya un persona sufici- 
entemente bobo pa tuma e 
trabao!” Musk a publica riba 
Twitter. “Despus di esaki, mi 
lo trata solamente e ekiponan 
di programacion y servidor- 
nan.” 


Desde cu el a tuma mando di 
e plataforma di red social den 
fin di october, Musk su trabao 
como CEO a ser marca pa 
reglanan rapidamente aplica 
y politicanan cu hopi biaha a 
keda retira of cambia pronto 
despues cu nan a keda aplica. 
Musk a bisa diamars anochi 
cu el a pasa e ultimo “5 si- 
mannan cortando gastonan 
manera loco” y purbando di 
crea un servicio paga cu ta 
mas fuerte pa motibo cu si no 
haci esaki, Twitter lo ta oper- 
ando den negativo cu 3 biyon 
dollar proximo aña. 


A17 
deporte Diasabra 24 December 2022 


Grinchmas Student Competition y showcase di Gihae Gymnastics Aruba 


Recientemente, 
Minis- 
ter Endy Croes a presen- 
cia e Grinchmas Student 
Competition y Showcase 
di Gihae Gymnastics Aru- 
ba na Centro Deportivo 
Libertador Betico Croes. 
Gihae Gymnastics Aruba 
ta un club di gymnasium 
cu ta forma parti di Fed- 
eracion Gymnastico Aru- 
bano. 


Gihae Gymnastics ta con- 
sisti di: Baby Kangaroo, 
Mini Kangaroo, Kangaroo, 
Kangaroo Tumblers, Gihae 
Tumblers, Gihae Mini, Gi- 
hae Junior, Gihae A y Gihae 
Selectie. E competencia y 


showcase tabata organisa pa: 
Sr. Jimmy Palma, National 
Artistic Gymnastics Team y 
Sra. Humilce Casares Head 
coach y International Gym- 
nastics Federation. 


Presidente 
di 
Federacion 
gimnastico 
Arubano, 
Sra. 
Milly 
Bagheri-van 
Tright 
tambe tabata presente hunto 
cu Sra. Soraida Boekhoudt y 
Sr. Kenneth Vrolijk di Aruba 
Sport Unie. Minister Endy 
Croes ta manda un palabra di 
felicitacion na tur e studian- 
tenan di Gihae Gymnastics 
Aruba cu nan bunita presen- 
tacion. 


Haaland ta anota den victoria di Manchester City 3-2 contra Liverpool 


(AP) — Erling Haaland a 
anota su di 24 gol e tem- 
porada aki, pero tabata e 
prome gol di Nathan Ake 
cu a sigura e victoria 3-2 
di Manchester City con- 
tra Liverpool den e Cup di 
Liga Ingles riba diahuebs. 


Kevin De Bruyne, un di e 
seis starter di City bolbiendo 
despues di Mundial, a set up 
ambos gol y Riyad Mahrez 
a anota tiki prome cu mita 
tempo pa yuda City alcansa 
quart final. 
De Bruyne, parti di team di 
Belgica cu no a logra avansa 


for di etapa di grupo na Qa- 
tar, a haci un pase na Haaland 
pa habri anotacion na minuut 
10 y despues a manda un tiro 
na e post, unda Ake a anota 
den minuut 58 na Etihad Sta- 
dium. 


Liverpool dos biaha a lucha 
back pa empata cu gol di Fa- 
bio Carvalho y Mohamed 
Salah, respectivamente, pero 
su defensa di e titulo a ter- 
mina despues cu Darwin 
Nunez a faya varios bon 
chens dilanti di e net. 


E victoria ta mantene e team 


di Pep Guardiola na caminda 
pa un di cinco titulo di cup 
den seis temporada. 
Haaland a mustra señal di 
cansancio ora el a tira un 
chens trempan riba e bara, 
pero e Noruego rapidamente 
a drecha e situacion cu un 
volley na minuut 10 pa logra 
dos dozijn di gol den 19 pre- 
sentacion en general. 


Un Carvalho no-marca a 
hacie 1-1 den minuut 20 
despues di un pase di James 
Milner, kende a bandona e 
wega cu un lesion prome cu 
mita tempo. 


E teamnan a intercambia gol 
trempan den segundo mita. 
Mahrez a lansa cu su pia ban- 
da robes prome cu Nunez a 
set up e empate di Salah. Ro- 


berto Firmino no tabata dis- 
ponible pa Liverpool despues 
di a sufri loke manager Jurgen 
Klopp a describi como un le- 
sion menor durante training 
anteriormente e siman aki. 


Personal di seccion Deporte di NOS a reporta mal conducta sexual y 
acoso durante 15 aña sin resultado 


(NLTime) – Empleadonan 
di NOS Studio Sport con- 
sistentemente a reporta 
comportamento inacept- 
able na pia di trabao du- 
rante 15 aña, pero sin cu 
a tuma ningun accion. 
Esaki a bira obvio duran- 
te un reunion di personal 
organisa pa NOS Sport 
ayera, segun Volkskrant. 


Empleadonan a bati alarma 
pa “mal conducta sexual, in- 
timidacion y acoso”, segun e 
corant. 


Sinembargo, nan a bisa cu no 
a actua cu suficiente seriedad 
riba e kehonan, segun varios 
fuente presente na e reunion 
di personal a bisa e corant. 


Vocero pa NOS Sport a 
anuncia riba diahuebs ano- 
chi cu e no tabata dispuesto 
pa responde na e articulo den 
Volkskrant. El a bisa si cu e 
maneho externo di un in- 
vestigacion riba e situacion a 
cuminsa e siman aki. 
“Mirando e confidencialidad 
di e tema aki y pasobra nos 


no kier stroba e proceso di 
cana su caminda, nos no por 
comparti ningun detaye na e 
momento aki.” 


NPO, cu ta supervisa tur 
transmision piblico, a anun- 
cia riba diahuebs anochi cu 
ta bay responde na e publica- 
cion despues. 
MORES, cu ta opera un ho- 
tline pa hende den centro 
creativo y cultural Hulandes 
pa reporta mal conducta y 
comportamento transgresivo, 
a bisa cu NOS Sport ainda no 


a pidi nan ayudo of conseho 
riba e asunto. 


Tin un codigo di conducta na 
NOS cu ta describi manera 
na trabao, y conseheronan 


confidencial ta activo eynan 
desde aña 2000, tanto inter- 
no- como externamente. 
Managernan tambe ta sigui 
curso riba e tema aki na 
henter NOS. 


A18 servicio 
Diasabra 24 December 2022 
Coreccion y invitacion S.S. di misa na Parokia Birgen di Fatima Dakota 


CORECCION: 
Dialuna 
26 december di dos dia 
di Pasco: Tin solamente 
1 S.S. di Misa pa 9’or di 
mainta y NO 8’or. POR 
FABOR 
TUMA 
BON 
NOTA DI E CAMBIO. 


Diasabra 31 Bispo di Aña 
Nobo: S.S. di Misa pa 7’or 
anochi cu bendicion special. 


Diadomingo 1 Januari 2023 


Aña Nobo “Fiesta di Mama 
Maria Mama di Dios”. S.S. di 
Misanan ta pa 8’or mainta – 
10.30 na Spaño – 6’or atardi. 


Diadomingo 8 januari 2023 
Fiesta di 3 Reynan Epi- 
fania di Señor: S.S. di Mis- 
anan ta 8 ‘or am - - 10.30 
na Spaño – 6’or atardi. 


Dialuna 2 januari 2023: 
Boutismo di Señor. S.S. 


di Misa ta pa 7’or pm. 


Reverendo 
Pastoor 
Jozef 
Pelc y Reverendo Diacono 
Michael Nicolaas ta desea 
tur parokiano y nan famia 
y henter pueblo di Aru- 
ba Bon Pasco y Venturoso 
Aña 2023 colma cu bendi- 
cion y salud, dicha, fortu- 
na, felicidad y prosperidad. 


Departamento di Impuesto su dianan di servicio den temporada di fin 
di aña 


En conexion cu e dianan 
di fiesta, Departamento 
di Impuesto ta participa 
cu ta adapta e servicio na 
publico den e proximo di- 
anan. 


Departamento di Impuesto 
ta pidi su contribuyentenan 
pa tuma bon nota di e fechan- 
an y orarionan adapta pa evita 
cualkier inconveniencia. Aki 
ta sigui un skema di e orari- 
onan den e siguiente dianan. 


Entrante dialuna, dia 3 di 
januari 2023, Departamento 
di Impuesto lo ta habri bek 
brindando su servicionan 


manera custumber. 


Departamento di Impuesto 
ta gradici tur contribuyente 
cu a cumpli cu nan debernan 


fiscal durante aña 2022 y ta 
desea henter pueblo di Aruba 
un aña 2023 yena cu bendi- 
cion y prosperidad. 


Orario di apertura di Corte durante 
dianan di fiesta 


Corte Comun di Husticia 
ta den receso pa Pasco, 
riba Corsou te cu dia 3 di 
januari, y riba Aruba, Bo- 
naire y Sint Maarten te cu 
dia 6 di januari 2023. 


Contrario cu creencia pop- 
ular, e receso no ta nifica 
cu Corte y e Gerechten ta 
cera. Secretaria di Husticia 
(Griffie) y Tribunal ta bay ta 


habri regularmente riba tur 
isla (cu excepcion di ATV- 
dagen y dianan festivo), sola- 
mente cu ta bay tin menos 
zitting tumando lugar du- 
rante receso. 


Den relacion cu dianan di fi- 
esta, Corte y Tribunal ta cera 
riba dia 23, 26 y 30 di de- 
cember, como tambe dia 2 di 
januari. 


Cuminsando diamars dia 3 di 
januari 2023, trahadornan di 
Corte y Tirbunal 
ta bay ta disponible atrobe pa 
servicio segun orario di aper- 
tura regular. Corte ta desea 
tur detenido na Aruba, Cor- 
sou, Sint Maarten, Bonaire, 
Sint Eustatius y Saba un bon 
y saludable cambio di aña. 


Green overseas cu ta financia pa UE 
kier establece un team di dunador di 
servicio aki na Aruba 
E programa “Green Overseas” (GO-program), cu ta fi- 
nancia pa Union Europeo (UE) y ehecuta pa e compa- 
nia Expertise France, kier establece un pool di dunador 
di servicio. Nan buscando dunadornan di servicio cu 
experiencia den transición di Energia y/of “Resiliente” 
pa cu cambio di clima y cu tin conocemento solido di 
e “Landen en Gebieden Overzee” (LGO) di UE y di 
e “Gebieden Overzee” (GO) di Reino Uni, particular- 
mente den e region di Caribe. 


E pool di dunadonan di servicio aki yama e “Green Over- 
seas Expertise Network”. Unabes selecciona pa ta parti di e 
network aki, lo invita e dunadonan di servicio pa competi pa 
contratonan specifico pa e implementacion di varios activi- 
dad den e LGOs di UE of den e GOs di Reino Uni. 
Ta invita tur interesado (expertonan individual, “consultan- 
cies”, companianan, NGOs etc.) cu tin experticio y experien- 
cia relevante pa aplica na PLACE, cu ta un platform publico 
di destaho di Francia. E number di referencia di e consulta aki 
ta “2022/S 205-585112” y e link pa e consulta ta: https://www. 
marches-publics.gouv.fr/?page=Entreprise.EntrepriseAdvan 
cedSearch&AllCons&id=2116282&orgAcronyme=s2d 


Si kier sa mas di e “Green Overseas Expertise Network” 
por check: Un video cortico: https://www.youtube.com/ 
watch?v=yIhmYRIM6i8&ab_channel=GreenOverseas ; 
Un documento di FAQ; Un tutorial pa yuda expertonan in- 
dividual of entidadnan legal interesa aplica pa bira parti di e 
Network. E documento di FAQ y e tutorial ta accesibel riba 
e website di DEACI na https://www.deaci.aw/pool-of-ser- 
vice-providers-with-expertise-in-energy-transition-and-or- 
climate-change/ y tambe por download nan for di e website: 
https://green-overseas.org/ (click riba “Call for Expertise” na 
e banda drechi ariba). 


Entrante 1 di januari 2023 lo tin cambio den e tarifa di inkomstenb- 
elasting y loonbelasting. 
Manera conoci e mesun tarifa cu ta valido pa inkomstenbelasting ta 
valido tambe pa loonbelasting. E tarifa aki ta hopi importante tanto 
pa e persona priva, doño di trabou y comerciante cu tin un empresa 
propio. 


E cambio ta encera un reduccion di e tarifa actual, cual ta nifica cu mayoria 
di e contribuyentenan lo bay paga menos inkomstenbelasting y loonbelasting 
den aña 2023. Specialmente e clase trahado lo bay ripara cu su doño di trabou 
lo bay retene menos loonbelasting durante 2023 compara cu 2022 y asina e 
empleado lo ricibi un suma di salario mas halto den su man. 


Alabes ta aumenta e suma liber di impuesto te na Afl. 30.000 cual ta nifica cu 
36.161contribuyente lo no bay paga impuesto entrante aña 2023. 


Consideracionnan 
Recientemente e ley di Plan di Impuesto 2023 a keda aproba door di Parla- 
mento di Aruba. Un di e cambionan di e Plan di Impuesto ta encera aumento 
di e tarifa di BBO cu 1%. Pa compensa e posibel aumento di prijs di producto 
y servicio, a keda aproba tambe cu ta reduci e tarifa di inkomstenbelasting y 
loonbelasting specialmente pa esnan mas vulnerabel den comunidad, esta e 
clase trahado cu ta gana bou di Afl. 100.000 bruto pa aña. Cu reduccion di 
e tarifa, esaki lo duna e espacio financiero na comunidad, cual lo yuda trece 
alivio den e poder di compra y lo contribui tambe pa mantene e economia 
stabiel. 


E tabel nobo di inkomstenbelasting/loonbelasting 2023 
E tabel nobo di inkomstenbelasting/loonbelasting 2023 ta como lo siguiente: 


Aumento di e suma liber di impuesto ta nifica cu tur persona priva of comer- 
ciante cu tin un empresa propio y cu tin un entrada fiscal te cu Afl. 30.000 pa 
aña, lo no paga inkomstenbelasting y loonbelasting. 


Con ta haci e calculacion di impuesto? 
Aki ta sigui un splicacion di e forma cu ta calcula e suma di impuesto. 
*Prome cu aplica e tabel pa calcula e suma di impuesto mester deduci e suma 
liber di impuesto 
(belastingvrije som) di Afl 30.000. 
*Na final ta haci e suma di impuesto cu a wordo calcula, un suma cera. 


Departamento di Impuesto tin un calculator den forma di un MS Excel file 
cual e contribuyentenan por uza pa calcula e suma di inkomstenbelasting of 
loonbelasting automaticamente. E file aki yama ‘Calculator IB-LB 2023’ y por 
baha esaki di e website www.impuesto.aw. 
Ta importante pa un y tur, specialmente e doñonan di trabou cu tin cu prepara 
payroll di nan empleadonan 
durante aña 2023, pa aplica e tabel di tarifa nobo di inkomstenbelasting y loon- 
belasting. 

Tarifa di inkomstenbelasting y loonbelasting ta cambia 
entrante 1 di januari 2023 


Alabes ta aumenta e suma liber di impuesto te na Afl. 30.000 


obituario 
a20 


Diasabra 24 December 2022 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Sr. Nicasio Kelly 
Mihor conoci como “ Niki, Pachi” 
*14-12-1935 – †18-12-2022 


Esposa 
†Maria Kelly Britten 
Yiunan: 
Sira Ramada Kelly Elvira Kelly 
Robertico Kelly y Maximina Werleman 
†Henry Kelly 
Nieto y nietanan: 
Jonathan Ramada y Uliseth Nuñez 
Joshua Ramada y Nelmirsa Oduber 
Ghislaine y Clifton Rosa de Cuba 
Gilmar de Cuba 
Giomar de Cuba 
Zulaika y Julio Croes 
Rodney Kelly y Angelic Geerman Roslene Kelly 
Ashgard Kelly 
Bisanieto y bisanietanan: 
Vince, Prince, Felix, Jayrod, Naysean, C-lainy, 
Sophia, Zulaima, Juleen, Julie-anne, Jaydan, 
Isabella, Jayshawn, Shandrick. 
Sobrino y sobrinanan: 
Sra viuda Sixta Kelly y famia , Juliana y Carlos 
Kelly y famia, 
Sra viuda Filomena Tromp y famia, Rolando y 
Glavel Tromp, 
Bernadetta y Ignacio Gomez y famia, Sra viuda 
Sonia Schwengle y famia, 
Leon y Maria Tromp y famia, Sra viuda Petra 
Boekhoudt y famia, 
†Andres y Lea Tromp y famia , Juanita Tromp, 
Juantito y Evelyn Tromp y famia, Pedro y Beatrix 
Tromp y famia, Tecla Tromp, Anthony Thode, 
Ludwina Kelly, Albertico Kelly, Gregory Kelly 


Sua: sr. Viudo Bernardo Britten i famia 
Ayudantenan: Ludwina Kelly 
Ihanan, primo y primanan, comer y compernan y 
famia. 
Ex colega di Lago, Fantastic Garden, Maduro and 
Sons y team di bala stima: Calabas Blue Jays. 
Demas famia: Kelly, Boekhoudt, Britten, Ramada, 
de Cuba, Rosa, Croes, Tromp, Curie, Werleman, 
Gomez, Schwengle, Thode, Farro, Carasquero, 
Everon, Webb, Nuñez, Oduber, Geerman, Van der 
linden, Arends Sawney. 


Ta invita tur amigo, bisiña y conocirnan pa asisti 
na acto di entiero cual lo tuma lugar diamars 27 
december 2022 di 2 or pa 4 or na Aurora Funeral 
Home y despues pa Santa Catolico Paradera. 


Nos disculpa si nos por a lubida algun familiar. 


Despues di entiero no ta ricibi bishita di 
condolencia na cas. 


Cu inmenso dolor na nos 
curason nos ta anuncia 
fayecimento inespera di nos 
mama, esposa, yui, 
ruman, tanta, wela y bisawela 
stima; 


Edna Maria Filiciana – Maduro 
Cariñosamente yama “Mama Maria” 
08 Dec 1948 – 18 Dec 2022 


Na nomber di su esposo: 
Joseph de los Santos “Bito” Filiciana 
Yuinan: 
Erwin Filiciana 
Raul y Sania Filiciana-Valencia 
Jacky Filiciana y Aldrin Noguera 
Rosanne y Jonathan Paula-Filiciana 
Nieto y nietanan: 
Devon Noguera y Veronica Mayorga 
Kevin Noguera y Michelangela Leito 
Xenon Noguera y Ayisha Baena 
Zachlynn Noguera 
Gabriela, Daniella y Raphaela Filiciana 
Xhyandra, Xhyara y Xhzylianne Paula 
Bisanieto y bisanietanan: 
Devin, Damion, D’vaën y Demier Noguera 
Milaiza, Mason y Malcolm Noguera 
Xavier Noguera 


Mayor nan: †Frans y †Josepha Maduro-Rasmijn 
Ruman nan: 
Emerita y Fransisco Weller-Rasmijn 
†Roberto “Roy” y Luz Marina Maduro-Gonzalez 
Dolores “Doy” y Jado Maduro-Maduro 
Enrika “Ika” y Juni Arends-Maduro 
Herbert “Bebe” y Vilma Maduro-Geerman 
Edgar “Gachi” Maduro y Dora Correa 
Romulo “Dumbo” y Sandra Rasmijn-Jansen 
Luz Estella y Rafael Maduro 
†Farah Rasmijn y famia 


Subrino y subrinanan: 
Shakira Arends y Rivelino Gamarra 
Ursell y Tamarah Arends-Croes y yuinan 
Bryan Maduro y yuinan 
Gregory Maduro y Geneida Geerman 
Fathia Weller 
Thaïna Maduro y Kendrik Lumenier y yui 
Thanny Maduro y Gino Panneflek y yuinan 
Maurice y Isabella Maduro-Meelis y yui 
Edgar “Picho” Maduro y Merlin Espinosa y yuinan 
Edson Maduro 
Justin Maduro 
Ezequiel Rasmijn 
Rumblito Rasmijn 
Jakemar y Nicolette Kock – Habibe 
Arantxa Maduro y yuinan 
Amelia Maduro 
Swa y cuñanan: 
Treinita “Chichi” y Estanislau Stamper y famia 
†Sixto y Stella Feliciano y famia 
Elsa Filiciana y famia 
Livia y †Buchi Irausquin-Feliciano y famia 
†Fenchi Filiciana y famia 
Chommie y †Maria Filiciana y famia 
Ella y Dufi Croes y famia 
Vera Filiciana y Juni Koolman y famia 
†Valeriano Filiciana y famia 
Feli Feliciano y famia 
Rudy y Filomena Filiciana y famia 


Ta invita ihanan, comer y comper nan na Corsow, primo 
y primanan, tanta y omo nan y demas famia y conocir nan 
pa companja nos den e acto di despedida cu lo tuma lugar 
27 di december 2022 na Aurora Funeral Home. 
Nos Mama Maria lo ta reposa for di 9or pa 10:30 di 
mahinta na Aurora Funeral Home, sigi pa un response 
10:30am. Y pa 11or ta sigi cu acto di cremacion cual ta 
tuma lugar den seno familiar. 


Nos ta lamenta cu nos no ta ricibi bishita di condolencia 
na kas. 


“Señor ta mi wardador, mi’n 
tin falta di nada. 
Den cunucu di yerba berde e 
ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento 
inespera di nos ser stima: 
Henry O. Dubero 
Mihor conoci como “Jossy” 
*28-12-1944 - †22-12-2022 


Den nomber di su: 
Ex casa: 
Rita van Dobberen 
Yiunan: 
Sandro Dubero 
Ricardo Dubero & Judith Borst 
Nietonan: 
Marley Dubero 
Robin Dubero 
Mama di su nietonan: 
Wimke van den Berg 
Rumanan: 
†Jean & †Nicomeda y famia 
†Haydee & Luciano (Wichi) Croes y famia 
Mena & Ronny Kelly y famia 
†Swindo & Ina Dubero y famia 
Antje & Benny Vrolijk y famia 
Mariana Dubero y famia 
Chela & Benny Roga y famia 
Lelia y Walter Kelly 
Giovanny Dubero y famia 
Amigonan di cas: 
Rene & Marthy Rodriquez 
Shome Kock 


Tur sobrino(a)nan, primo(a)nan, comer y 
compernan, ihanan, bisinjanan y demas famia. 
Ta invita pa acto di despedida cual lo tuma lugar na 
Aurora Funeral Home diaranson 28 di december 
2022 di 9’or pa 11’or di mainta. Cremacion lo tuma 
lugar despues. 


Condolencia lo tuma lugar na Aurora Funeral 
Home diamars 27 di december 2022 di 7’or pa 9’or 
di anochi. 


Nos tin pidi nos disculpa si den tristeza nos por a 
lubida un of otro famia. 


“Morto ta e ultimo capitulo di 
bida, pero alavez e prome capi- 
tulo di eternidad” 


Cu honda pena, pero agradeci- 
do, nos ta anuncia fayecimem- 
to di nos ruman y omo stima 


ALFREDO ERASMUS 
mihor conoci como “Fefe” 
* 17 November 1941 - + 22 December 2022 


Acto di entiero lo wordo anuncia despues 

TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TABENDE 


stndmixer pa bolo Fl.45 


candelabro di tres bela Fl. 25 
6 sombre Fl.5 cada un 
Tel.593 8120 / 582 3023 


__________________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Santa Cruz 
Tel. 585 8028 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


A22 


Diasabra 24 December 2022 


Resultado Sorteo 
december 23, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x match 4 
53.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


450.000,- 


x match 4 


0295 


Sorteo # 3779 


Sorteo # 653 


x afl. 500,00 


x afl.15,00 
x afl 50.00 


Tauro 


FP 


522 


x Jackpot 


Sorteo # 3779 
Sorteo # 


Sorteo # 1837 


6376 


4180 


Sorteo # 3779 


6710 


x Jackpot 


x match 4 
x afl. 12,00 


www.lottoaruba.com 


resultado : sorteo 23 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5700 
230.000,- 


x Jackpot 
x match 4+ 


Proximo Jackpot 


X2 


5729 


Afl. 625.000,- 



Letter 


0 
0 
0 


0 


0 
7 


139 


0 
0 
0 
0 
0 



3 



x match 4 
53.000,- 


Proximo Jackpot 


Sorteo # 


Sorteo # 5984 


Sorteo # 


x afl 8,00 


Mega Ball 


Proximo Jackpot 


450.000,- 


x match 4 


0447 


Sorteo # 5628 


Sorteo # 558 


x afl. 500,00 


x afl.15,00 
x afl 50.00 


Aries 


X2 


500 


x Jackpot 


Sorteo # 7825 
Sorteo # 


Sorteo # 1574 


8730 


9090 


Sorteo # 6869 


8166 


x Jackpot 


x match 4 
x afl. 12,00 


www.lottoaruba.com 


resultado : sorteo 22 Dec 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2878 
230.000,- 


x Jackpot 
x match 4+ 


Proximo Jackpot 


X5 
05-09-22-24-29 


6337 


Afl. 625.000,- 


anochi 


diario 
Korsou 
super4 
flamingo 


9246 
9390 
9655 
6180 
1176 
8753 
super5 
5808 
9114 
3839 
- 
2821 


sorteo/servicio 


Te cu 29 di december por registra cambio di 2022: 


Manera ta custumber pa 
fin di aña, Camara di Co- 
mercio y Industria Aruba 
(KvK) kier a recorda tur 
empresario pa tene cuen- 
ta cu cumplimento cu e 
rekisitonan necesario pa 
por cera e aña 2022 cu tur 
informacion actualisa. 


Actualisacion di dato 
Segun stipulacion den ley, tur 
empresario tin e obligacion 
pa mantene e dato encuanto e 
structura y maneho di su ne- 
goshi actualisa den e registro 
di KvK. Por verifica si e dato 
ta corecto door di consulta e 
Registro online via e website 
di KvK www.arubachamber. 
com y si ta necesario por bay 
den e cuenta digital (account) 
di e negoshi via MyChamber 
y haci e cambio(nan) rekeri 
pa tin e informacion actual. 


Por medio di e informacion 
di contacto (e-mail adres), 
KvK ta manda informa e co- 
merciante encuanto even- 
tonan y actividadnan pa ne- 
goshinan, e.o. workshops, 
presentacionnan, misionnan 
comercial y diferente desa- 
royonan relevante pa e em- 
presario. 


Ademas ta importante pa in- 
versionistanan y/o posibel 
partner comercial por bin 
den contacto cu e empresa. 
Cu actualisacion di e dato 
bo ta contribui tambe na un 
Registro di negoshi cu infor- 
macion corecto y asina por 
haci un miho analisis di e.o. 
e tendencianan y diversidad 
economico. 


Pago y cambionan no mas 
laat cu 29 di december 2022 


KvK kier recorda tur com- 
pania riba e obligacion pa tin 
e pagonan di e contribucion 


anual al dia. Tur pago y cam- 
bio cu wordo haci prome cu 
dia 29 di december lo wor- 
do procesa ainda den 2022. 
Tur informacion cu drenta 
despues di e fecha di 29 di 
december, lo wordo procesa 
na januari 2023. 
Ta urgi tur comerciante pa 
percura pa e contribucion 
anual te cu 2022 wordo paga 
y asina evita gastonan innec- 
esario y/o cu e servicionan di 
KvK no por wordo brinda. 
Conforme ley, e contribu- 
cion anual mester wordo 
paga prome cu e fecha di 15 
di maart. Den caso cu no 
cumpli cu e pago di e contri- 
bucion anual, lo tin gastonan 
adicional administrativo di 
minimo AWG 25.00 y tambe 
di e interes aplicabel cu KvK 
lo colecta (via dwangbevel). 
KvK lo manda recordatorio 
y eventualmente lo por sigui 
caminda legal pa cu falta di 
cumplimento di e negoshi. 
Pa cierto casonan tin e posi- 
bilidad di pago den termino 
acorda. 


Ta sumamente importante pa 
tur negoshi tin un account 
digital via MyChamber pa 
nan mes por controla e dato 
di e compania y alabes haci 
e cambionan necesario on- 
line. Tambe por haci pago 
via e account, por ehempel 
pa compra di extracto y otro 
documentonan y pago di e 
contribucion anual, sin mes- 
ter di acudi fisicamente na e 
oficina di KvK. Esaki ta conta 
tambe pa pagonan via trans- 
ferencia di banco. Despues 
cu e compra y/o pago wordo 
procesa, e documento y re- 
cibo di pago lo ta disponibel 
digitalmente den e inbox di 
e account. Desde 2020 KvK 
a cuminsa manda e cobransa 
pa e contribucion anual digi- 
talmente via e online account 
di e companianan, p’esey ta 


haci un apelacion urgente na 
tur negoshi cu ainda no tin 
un online account pa percu- 
ra pa regla esaki mas pronto 
posibel via MyChamber. E 
instruccionnan pa crea un ac- 
count ta poni riba e website 
di KvK (bao FAQ’s), pero 
den caso cu no logra por 
tuma contacto libremente 
cu KvK via e chattool riba e 
website di KvK, na tel. 582- 
1566, ext. 42/35/30 of via 
e-mail businessinfo@aruba- 
chamber.com. Den caso cu 
ta necesario por haci un cita 
pa un consulta riba e website 
di KvK: https://arubacham- 
ber.com/pages/make-an-ap- 
pointment/. 


Compania cu no ta activo 
mas 
Si tin un compania cu ta reg- 
istra na KvK pero cu esaki no 
ta activo mas, ta importante 
pa pone esaki como inactivo 
of cancela e negoshi den e 
Registro comercial mas pron- 
to cu ta posibel. Ley ta stipula 
cu e persona di e negoshi cu 
ta autorisa (p.e. doño di e ne- 
goshi y/o director) tin e deber 
di cancela e negoshi na KvK. 
A base di e informacion de- 
clara door di e persona auto- 
risa, e status di e compania ta 
wordo cambia den e sistema 
di KvK. Esaki ta importante 
ora di haci declaracion di re- 
sultadonan di negoshi (cu no 
ta activo) na Departamento 
di Impuesto. 


Doño di negoshi, directornan 
y otro miembronan di board 
cu no tin nan informacion of 
contribucionnan na ordo por 
wordo poni responsabel pa 
negoshi cu no ta cumpliendo 
cu ley. Pa por sa mas encu- 
anto datonan den registro y 
cuentanan habri, por tuma 
contacto cu KvK na 582-1566 
of manda un e-mail na regis- 
ters@arubachamber.com. 


internacional 
a24 


Diasabra 24 December 2022 


Congreso Mericano ta aproba ley di 
presupuesto di $1.7 triyon cu ayudo pa 
Ucrania 


(AP) — Un ley di presu- 
puesto di $1.7 triyon fi- 
nanciando 
agencianan 
general te cu september 
y dunando mas ayudo na 
un Ucrania devasta a pasa 
door di Congreso ayera, 
mientras legisladornan ta 
core pa caba nan trabao pa 
e aña aki, y evita un shut- 
down parcial di gobierno. 


E ley a pasa principalmente 
riba linea di partido, 225-201. 
Awo ta bay na presidente Joe 
Biden pa firm’e como ley. 
Aprobacion di e ley a repre- 
senta un acto di clausura pa 
Rep. Nancy Pelosi su segun- 
do termino como presidente 
di Congreso, y pa e mayoria 
Democrata cu el a lidera na 
poder den eleccion di 2018. 
Republicanonan ta bay tuma 


control di Congreso otro aña, 
y Rep. Kevin McCarthy ta 
campañando pa reemplas’e. 
Aprobacion di e ley a yega 
algun ora prome cu financia- 
mento pa agencianan federal 
ta caduca. Legisladornan a 
pasa dos medida pa mantene 
gobierno operando te awo 
pa e aña presupuestario aki, 
y un di tres tabata programa 
pa pasa ayera tambe pa sigura 


cu servicio ta continua te cu 
Biden por firma e medida pa 
henter aña, conoci como om- 
nibus, den ley. 
E ley masivo ta mara hunto 
12 ley di apropiacion, ayudo 
pa Ucrania y alivio pa desas- 


ter pa comunidadnan recupe- 
rando di horcan, inundacion 
y candela. Tambe ta contene 
cantidad di cambio di politica 
cu legisladornan a inclui den 
e ley final siendo considera pa 
e Congreso actual. 


Xi ta reafirma principio di gobernacion 
Chino pa Hong Kong 


(AP) — Presidente Chi- 
no, Xi Jinping a reafirma 
compromiso di Beijing 
pa sigui cu e principio di 
gobernacion di “un pais, 
dos sistema” pa Hong 


Kong diabierna, bisando 
cu ta e “miho maneho” 
pa mantene prosperidad y 
stabilidad di e ciudad. 


E principio ta priminti e ex- 


colonia Britanico e derecho 
pa retene su propio institu- 
cionnan politico, social y fi- 
nanciero pa 50 aña despues di 
bolbe na gobernacion Chino 
na 1997. Pero criticonan ta 
bisa cu ta birando cada bes 
mas desgasta, specialmente 
despues cu Beijing a impone 
e Ley di Seguridad 2020, cu a 
manda prison of silencia can- 
tidad di dicidente. 


Administracion 
di 
Hefe 
Ehecutivo di Hong Kong, 
John Lee, a habri e ciudad 
back sin causa problema 
mayor den sistema di sa- 
lubridad publico memey di 
un aumento den casonan di 
Covid y tambe a traha riba 
problemanan di salud y vivi- 
enda na Hong Kong. Lee, ex- 
minister di Seguridad, a bira 


di e cinco hefe ehecutivo di e 
ciudad dia 1 di juli, despues 
di gana mas di 99% di e voto 
di un comite yen di mayoria 
miembro pro-Beijing como e 
unico candidato den e elecci- 
on. Pero crea stabilidad a lar- 
go plaso ta rekeri pa gobierno 
ta den contacto cu sociedad 
civil, algo cu autoridadnan a 
laga afo den nan empuhe pa 
seguridad. 


